"Samo je tu da potvrdi laž": Dodik poručio da sastanak PIK-a ništa ne znači | BL Portal\n“Samo je tu da potvrdi laž”: Dodik poručio da sastanak PIK-a ništa ne znači\n8. Decembra 2021. 14:56\nSastanak Savjeta za implementaciju mira u BiH ne znači ništa, to je grupa zemanja koja se neovlašteno bavi pitanjem BiH, izjavio je srpski član Predsjedništva BiH Milorad Dodik.\nDodik je upitao ko je ovlastio grupu zemalja da izdaje bilo kakav kominike, to nije obavezujuće niti je legalno, budući da je Rusija izvan toga.\n“Sastanak PIK-a ništa ne znači, samo je tu da potvrdi laž, nisu dali odgovor na osnovu čega je tu visoki predstavnik jer Savjet bezbjednosti UN nije imenovao nijedno lice”, rekao je Dodik na konferenciji za novinare. On je ponovio da ako ne postoji visoki predstavnik onda ne postoji ni OHR.\n“Sastanak je jedan u nizu, nije dao neki poseban rezultat, ali je razjasnio neka pitanja”, dodao je Dodik. On je dodao da ostaje pitanje fukcinisanja organa na nivou BiH, na snazi je odluka Republike Srpske da ne učestvuje dok se ne povuče nametnuta odluka Valentina Incka.\nTo se, dodao je, koristi da bi se neko na instptitucionalnom planu obračunavao sa Srpskom.\n“Nemoguće je da neko optuži čitav narod i Republiku Srpsku genocidnim i da to ostane u javnom prostoru”, rekao je Dodik i dodao da ono što je nametnuo Incko mora da nestane iz pravnog sistema.\nTags: Dodik, PIK, sastanak\n“Sve što smo rekli, ispunili smo”: Vlada Srpske uplatila novac za sanaciju štete od poplava


Brojnim aktivnostima obeležili početak Dečje nedelje\nUčenici Osnovne škole “Dušan Vukasović Diogen” u Kupinovu i područnim odeljenjima u Obrežu i Aašanji, u ponedeljak i utorak raznim aktivnostima obeležili su početak Dečje nedelje. U skladu sa ovogodišnjim sloganom “Da pravo svako – dete uživa lako”, prema rečima direktorice škole Ljiljane Živković, učenici su upoznati sa Konvencijom o dečjim pravima, stavovima koje sadrži i saznanjima o zloupotrebi prava deteta.\n“U ponedeljak smo realizovali aktivnost tokom koje su učenici nižih razreda izrađivali kartice po članovima Konvencije, tumačili sadržaj zadate kartice i kao krajnji produkt izradili smo izložbeni pano dečjih prava. Drugog dana učenici četvrtog razreda izveli su tradicionalnu aktivnost ,,U tuđim cipelama“ i preuzeli ulogu zaposlenih u školi. Dan je bio za pamćenje uz naše male učitelje, vaspitače i servirke” – rekla je Živković.\nNajmlađi Kupinci su šetnjom do crkve Svetog Luke i likovnom radionicom na temu “Jesen u šumi”, kao i takmičarskim igrama i fudbalom u školskom dvorištu, obeležili su početak Dečje nedelje.


Informacija da možda sa kineskom ili ruskom vakcinom nećemo moći da putujemo u EU ponovo je aktuelizovala i sve planove građana za letovanje.\nOpsesija Srbije geopolitikom jedan je od njenih velikih problema. Sva pitanja su politička pitanja, svi problemi su politički problemi, sve vrednosti su političke vrednosti, sve odluke su političke odluke. Zbog toga Srbija ne ide nikuda, kaže u ekskluzivnom intervjuu za „Blic” profesor Stiv Hanke, jedan od najuticajnijih ekonomskih stručnjaka današnjice. (Da biste nastavili sa čitanjem, potrebno je da se pretplatite na neki od "Blic premium" paketa)


Šmit dolazi bez pečata UN: Sad velike sile odmeravaju mišiće – preko Bosne - 03.07.2021, Sputnik Srbija\nDolazak visokog predstavnika u BiH koji nema potpuni legalitet jer nije doneta odgovarajuća rezolucija kojom bi se on imenovao, biće zapravo ispitivanje mišića... 03.07.2021, Sputnik Srbija\nOn ovako gleda na činjenicu da je, umesto rezolucijom Saveta bezbednosti UN kao što je propisano Aneksom 10 Dejtonskog mirovnog sporazuma, novog visokog predstavnika u BiH, Kristijana Šmita, imenovao Savet za implementaciju mira i to uprkos protivljenju Rusije i Republike Srpske.„On u svakom slučaju nema potpuni legalitet jer nije doneta odgovarajuća rezolucija kojom bi se on imenovao. Sam Savet za implementaciju mira nije institucija po Dejtonskom sporazumu i nije ni autorizovana da se direktno bavi visokim predstavnikom, osim ako se uzme za pravo da se ona u okviru nekih svojih opštih opredeljenja i orijentacija bavi time ko će biti visoki predstavnik. Druga je stvar to što smo mi u Bosni i Hercegovini i svuda u svetu u poslednjih 25 godina prihvatili taj Savet za implementaciju mira i on je postao jedna opšteprihvaćena praksa“, objašnjava Šolaja.Ispitivanje mišića globalnih sila u regionalnim okvirimaIako se može osporavati legalitet i legitimitet visokog predstavnika, Šolaja veruje da će Šmit ipak doći na tu poziciju i da će to biti neka vrsta kohabitacije.Istina, dodaje profesor, međunarodno pravo i jeste takva oblast u kojoj se najčešće ispituje moć pojedinih učesnika, odnosno, koliko oni mogu svoje neke želje i interese da obezbede na osnovu moći, a koliko je to zaista usaglašeno, odnosno dogovoreno pravo kojeg bi se svi držali.„To je sada drugo pitanje, pitanje koje ostaje i za pravno-teorijsku i za neku i političku diskusiju, ali mislim da ćemo visokog predstavnika imati realno na terenu. Inače, visoki predstavnik je, u načelu, uvek Evropljanin, a ta institucija je i nastala na insistiranju Evropljana u vreme pregovora u Dejtonu o miru u BiH i svim mogućim rešenjima. Tako je, recimo, prvi zamenik uvek Amerikanac i on obično ima veliki uticaj u kancelariji visokog predstavnika, koja je takođe jedna od institucija koja je nekako nastala na neki nepoznat način. Naime, Aneks 10 reguliše da ni kancelarija ne postoji, već postoji mogućnost da visoki predstavnik formira neki svoj tim koji će pomagati u realizaciji njegovog mandata. Taj tim, dakle, nije kancelarija koja je institucionalizovana, za razliku od današnje koju prihvatamo kao neki instutucionalizovan mehanizam. Ali, moram biti iskren i reći da su tome kumovali i unutrašnji akteri u BiH koji su nekako prihvatili tu kancelariju i ona je postala praksa, a u međunarodnom pravu mnogo toga što je, u suštini, praksa ili običaj, postane na kraju i kodifikovano međunarodno pravo“, ukazuje profesor.Ključno pitanje - šta je danas zaštita ostvarivanja odredbi međunarodnog pravaKako kaže, jedno od ključnih, suštinskih pitanja je - šta je danas zaštita ostvarivanja odredbi međunarodnog prava i kako to ispravljati u ovakvim slučajevima.U svakom slučaju, zaključuje naš sagovornik, ostaje nešto za razmišljanje, a to je ko i kako se štite odredbe međunarodnog prava u slučaju ovakvih ugovora, jer se pred Međunarodnim sudom pravde kao strane pojavljuju države, a u slučaju Dejtonskog mirovnog sporazuma unutrašnji akteri Republika Srpska, Federacija Bosne i Hercegovine ili nepostojeća Republika Bosna i Hercegovina ne mogu da budu akteri jer nisu države.Srpski član i predsedavajući Predsedništva BiH Milorad Dodik izjavio je da Savet bezbednosti UN nije izabrao visokog predstavnika jer, kako se moglo videti, nije bilo konsenzusa za njegov izbor u okviru tog tela, koje je po odredbama Aneksa 10 Dejtonskog mirovnog sporazuma jedino ovlašteno da odlučuje o imenovanju visokih predstavnika. On je naglasio da se stoga ne može govoriti o legitimitetu visokog predstavnika u BiH kojeg nameću određene države, mimo odredaba propisanih Dejtonskim sporazumom.\nanalize i mišljenja, komentari i analitika, visoki predstavnik u bih, sb un, dejtonski sporazum, bosna i hercegovina (bih)\n18:34 03.07.2021 (Osveženo: 10:47 24.08.2021)\nDolazak visokog predstavnika u BiH koji nema potpuni legalitet jer nije doneta odgovarajuća rezolucija kojom bi se on imenovao, biće zapravo ispitivanje mišića i merenje odnosa snaga i moći učesnika u globalnoj politici, ali u okvirima regionalnih politika na Balkanu, kaže profesor na banjalučkom Fakultetu političkih nauka Miloš Šolaja.\nOn ovako gleda na činjenicu da je, umesto rezolucijom Saveta bezbednosti UN kao što je propisano Aneksom 10 Dejtonskog mirovnog sporazuma, novog visokog predstavnika u BiH, Kristijana Šmita, imenovao Savet za implementaciju mira i to uprkos protivljenju Rusije i Republike Srpske.\n„On u svakom slučaju nema potpuni legalitet jer nije doneta odgovarajuća rezolucija kojom bi se on imenovao. Sam Savet za implementaciju mira nije institucija po Dejtonskom sporazumu i nije ni autorizovana da se direktno bavi visokim predstavnikom, osim ako se uzme za pravo da se ona u okviru nekih svojih opštih opredeljenja i orijentacija bavi time ko će biti visoki predstavnik. Druga je stvar to što smo mi u Bosni i Hercegovini i svuda u svetu u poslednjih 25 godina prihvatili taj Savet za implementaciju mira i on je postao jedna opšteprihvaćena praksa“, objašnjava Šolaja.\nIspitivanje mišića globalnih sila u regionalnim okvirima\nIako se može osporavati legalitet i legitimitet visokog predstavnika, Šolaja veruje da će Šmit ipak doći na tu poziciju i da će to biti neka vrsta kohabitacije.\n„On će funkcionisati i donosiće neke odluke sa kojima se neko neće slagati više, manje ili potpuno, ali život će ići dalje. To će, u stvari, biti jedno ispitivanje mišića, odnosno merenje odnosa snaga i moći učesnika u globalnoj politici, ali u okvirima regionalnih politika na Balkanu, odnosno jugoistočne Evrope. Međutim, ono što je ovde zanimljivo jeste da je to ipak jedno prihvaćeno stanje u kome međunarodno pravo nema nikakvu zaštitu. Naime, ta odredba u Aneksu 10 Dejtonskog mirovnog sporazuma gubi svrhu ukoliko se ne bude poštovala, što onda znači da svi putevi za kršenje međunarodnog prava mogu biti otvoreni“, ocenjuje Šolaja.\nIstina, dodaje profesor, međunarodno pravo i jeste takva oblast u kojoj se najčešće ispituje moć pojedinih učesnika, odnosno, koliko oni mogu svoje neke želje i interese da obezbede na osnovu moći, a koliko je to zaista usaglašeno, odnosno dogovoreno pravo kojeg bi se svi držali.\n„To je sada drugo pitanje, pitanje koje ostaje i za pravno-teorijsku i za neku i političku diskusiju, ali mislim da ćemo visokog predstavnika imati realno na terenu. Inače, visoki predstavnik je, u načelu, uvek Evropljanin, a ta institucija je i nastala na insistiranju Evropljana u vreme pregovora u Dejtonu o miru u BiH i svim mogućim rešenjima. Tako je, recimo, prvi zamenik uvek Amerikanac i on obično ima veliki uticaj u kancelariji visokog predstavnika, koja je takođe jedna od institucija koja je nekako nastala na neki nepoznat način. Naime, Aneks 10 reguliše da ni kancelarija ne postoji, već postoji mogućnost da visoki predstavnik formira neki svoj tim koji će pomagati u realizaciji njegovog mandata. Taj tim, dakle, nije kancelarija koja je institucionalizovana, za razliku od današnje koju prihvatamo kao neki instutucionalizovan mehanizam. Ali, moram biti iskren i reći da su tome kumovali i unutrašnji akteri u BiH koji su nekako prihvatili tu kancelariju i ona je postala praksa, a u međunarodnom pravu mnogo toga što je, u suštini, praksa ili običaj, postane na kraju i kodifikovano međunarodno pravo“, ukazuje profesor.\nKljučno pitanje - šta je danas zaštita ostvarivanja odredbi međunarodnog prava\nKako kaže, jedno od ključnih, suštinskih pitanja je - šta je danas zaštita ostvarivanja odredbi međunarodnog prava i kako to ispravljati u ovakvim slučajevima.\n„Očigledno je da je tu jednostavno ignorisana ova odredba u Aneksu 10 Dejtonskog mirovnog sporazuma, koja je možda manje ili više uopštena, ali ipak postoji i odražava duh onog principa da ipak Ujedinjene nacije, u krajnjoj liniji, odobravaju visokog predstavnika. Ali, o ovoj odluci u Ujedinjenim nacijama nije ni glasano, dakle, ne radi se o tome da li je neko odbio ili ne, a kasniji komentari su niz saopštenja koji odražavaju politički stav, ali se iz toga ne vidi kakve će biti konkretne akcije i konkretni odnosi aktera“, kaže Šolaja.\nU svakom slučaju, zaključuje naš sagovornik, ostaje nešto za razmišljanje, a to je ko i kako se štite odredbe međunarodnog prava u slučaju ovakvih ugovora, jer se pred Međunarodnim sudom pravde kao strane pojavljuju države, a u slučaju Dejtonskog mirovnog sporazuma unutrašnji akteri Republika Srpska, Federacija Bosne i Hercegovine ili nepostojeća Republika Bosna i Hercegovina ne mogu da budu akteri jer nisu države.\nSrpski član i predsedavajući Predsedništva BiH Milorad Dodik izjavio je da Savet bezbednosti UN nije izabrao visokog predstavnika jer, kako se moglo videti, nije bilo konsenzusa za njegov izbor u okviru tog tela, koje je po odredbama Aneksa 10 Dejtonskog mirovnog sporazuma jedino ovlašteno da odlučuje o imenovanju visokih predstavnika. On je naglasio da se stoga ne može govoriti o legitimitetu visokog predstavnika u BiH kojeg nameću određene države, mimo odredaba propisanih Dejtonskim sporazumom.


OGROMNA RUPA U BUDŽETU AUSTRIJE: Usled pandemije korona virusa, prihodi države pali za 8,4 odsto | Novosti.RS\nKRIZA povezana sa virusom korona napravila je ogromnu rupu u budžetu Austrije, "tešku" čak 22,5 milijardi evra.\nPrihodi države su prošle godine od januara do decembra, u odnosu na 2019, pali za 8,4 odsto, a rashodi se povećali za čak 22 procenata.\n- Posledice pandemije će se još dugo osećati kako u društvenom, tako i privrednom životu, u budžetu se jasno osećaju. Kriza je za sada napravila rupu od 22,5 milijardi evra- izjavio je ministar finansija Austrije Gernot Blimel povodom izveštaja o stanju u budžetu za decembar 2020.\nOn je naveo da su prihodi prošle godine iznosili 73,6 milijardi evra, a rashodi su porasli na 96,1 milijardi evra.\nAustrija je zbog mera zaključavanja prinuđena da pomaže zatvorenim granama privrede, koje ne mogu da prihoduju.\nkriza virus korona Austrija budžet korona virus


svibanj 31, 2018 svibanj 31, 2018 administrator1 administrator1\nU Bosni i Hercegovini i brojnim evropskim gradovima danas, 31. maja, obilježava se Dan bijelih traka, simboličan datum proglašen u znak sjećanja na 3.176 ubijenih stanovnika prijedorskog kraja. Na današnji dan, 1992. godine, prije 26 godina, vlasti bosanskih Srba su naredile nesrpskom stanovništvu da nose bijele trake oko ruku, a na kuće i stanove da okače bijele čaršafe. Prijedor i okolina imali su najveći broj koncetracionih logora, a tu je pronađena i 61 masovna grobnica, od kojih je Tomašica najveća na Balkanu i u cijeloj Evropi. U znak solidarnosti i suosjećanja sa stradalima i porodicama stradalih žrtava, Kladušani su također vezivanjem bijelih traka obilježili ovaj dan, i to okupljanjem kod Kladuške naušnice, u organizaciji Bošnjačke zajednice kulture „Preporod“ Velika Kladuša.\nDirektor „Preporoda“, Sakib Selimović naglasio je da ovim okupljanjem žele njegovati kulturu sjećanja, jer učenici u udžbenicima ne mogu naći informacije o stvarnim dešavanjima iz tog perioda.\nVelik broj građana i mladih svojim dolaskom su se solidarisali sa nevino stradalim žrtvama i na ovaj način svijetu poslali poruku mira i poželjeli da se nešto slično više nikada i nikome ne ponovi.


URA: Maraš smanjuje plate u Plantažama zbog svoje nesposobnosti - CdM\nAktuelna direktorica državne kompanije Plantaže Verica Maraš odlučila je da zbog sopstvene nesposobnosti i neumijeća u vođenju kompanijom radnicima smanji platu za sedam odsto, a to je sramno i nedopustivo, tvrdi Valerija Saveljić, članica Glavnog odbora Građanskog pokreta URA.\nOna pojašnjava da je odluku o smanjenju zarada, izvršna direktorica predočila izvršnom odboru sindikata, obrazlažući je, da je nevoljno donijela i to zbog povećanja troškova i podbačaja u proizvodnji i realizaciji proizvoda.\nZato Saveljić Maraš javno postavlja sljedeća pitanja:\nČija je najveća odgovornost za rast troškova kompanije i jesu li odgovorni zaposleni ili rukovodstvo kompanije?\nJesu li se zaposleni zadužili kod finansijskih institucija preko 17 miliona eura, i na njih platili prošle godine preko milion eura kamate?\nJesu li zaposleni krivi, što je rukovodstvo nezakonito smanjilo zarade i po tom osnovu Plantaže prošle godine platile za izgubljene sporove preko milion eura, a za osam mjeseci ove godine preko 850 hiljada eura?\nJesu li zaposleni odgovorni, što se sezonska radna snaga isplaćuje preko posredničkih agencija (iako postoji mogućnost da se direktno preko firme zapošljavaju na određeno vrijeme), i time se stvaraju nepotrebni troškovi usluga agencije i pripadajući PDV na usluge?\nJesu li zaposleni odgovorni za pad prinosa u vinogradarsko – voćarskoj proizvodnji, ili rukovodioci ako nisu preuzeli odgovarajuće agro-tehničke mjere?\nJesu li zaposleni krivi što enermno rastu troškovi zaštite, i ove godine je cifra premašila iznos od preko 1,4 miliona eura, pa nam zaštita po hektaru iznosi 600 eura, a nekada je bila 300 eura po hektaru?\nKo je odgovoran za nekotrolisano zapošljavanje?\nPostoji li u široj familiji, izvršne direktorice da makar jedan iz porodice nije zaposlen u Plantažama?\nSaveljić Maraševu pita i kako je nije stid primati mjesečnu zaradu od 5.000 eura u Plantažama, a pritom je najviše odgovorni za nerentabilno vođenje firme i nekontrolisani rast troškova.\nUz to, kaže Saveljić Maraševa donosi odluku da se smanje zarade radnicima zbog sopstvene nesposobnosti i neumijeća.\nTagsGrađanski pokret URA plantaže plate Smanjenje Verica Maraš\nMi propadamo zbog toga što se na funkcije dolazi preko veze, negativna selekcija u društvu na svaki korak zbog toga mi radimo za 222do350e plate\nA sta pricate…Isti ti kojima je smanjila plate su glasali DPS i opet ce glasat DPS…Ovakvog naroda nema na svijet niti ce ga ikad biti\nDobra pitanja – samo su još trebali da pitaju oće li i njoj plata biti snižena za 7 %\nDa je srece samo bi njoj i menadzmentu pustom bile smanjene plate, jer radnici nisu krivi sto oni ne znaju da vode plantaze


Srbija u EU preko formule za Kosovo – Nadlanu.com\nSTRAZBUR, 11. februara 2010. (Beta) - Potpredsednik grupe socijalista u Evropskom parlamentu Hanes Svoboda smatra da bi rešenje za ulazak Srbije u članstvo Evropske unije moglo biti da Beograd nađe diplomatsku formulu za pitanje granica Kosova čiju je nezavisnost priznala većina članica EU.\n"Niko ne zna formulu po kojoj (Srbija), iako ne priznaje Kosovo, može ući u Evropsku uniju... Možda je put da mi od Srbije ne tražimo da prizna granice Kosova, ali mora priznati da većina zemalja, a time u neku ruku i EU, kao takva, konačno priznaje Kosovo", rekao je u sredu Svoboda u Evropskom parlamentu.\n"Znamo", dodao je, "da će to biti teška diplomatska formula, ali to na kraju mora naći sama Srbija". Svoboda, tvorac izveštaja EP o Hrvatskoj, ocenio je da bi ulazak te zemlje u članstvo Evropske unije olakšao pristupanje i ostalih zemalja zapadnog Balkana EU. Potpredsednik grupe socijalista u EP je istakao da bi to bio "znak ostalim zemljama regiona da, ako obave ono što je do njih, reše bilateralne probleme, traže nagodbe, onda je moguće da se u datom trenutku pridruže Evropskoj uniji".\n"To bi bila poruka posebno zemljama kao što je Makedonija, da moraju da shvate da je kompromis nužan, i to za obe strane, a što važi ubuduće i za Sloveniju i Hrvatsku, kao i što mora biti u slučaju Grčke i Makedonije". Svoboda je primetio da "treba reći da to važi i za Srbiju".


Turisticka organizacija opstine Trebinje je pomogla ovogodisnju sportsku manifestaciju “Skokovi sa kamenog mosta u Trebisnjicu”, koja se održala u utorak, 20.jula sa početkom u 21:00 časova i koja se vec 11 godina odrzava tradicionalno u gradu na Trebisnjici. Manifestacija je okupila veliki broj posjetilaca, koji su uzivali u skokovima takmicara i koje je do duboko u noc zabavljala popularna srbijanska grupa “Tropico band”.\nŽiri je ove godine odlučio da je najbolji u ovogodisnjem takmicenju bio Goran Gudelj, kome je pripala novcana nagrada od 300 KM. Drugo mjesto i novcana nagrada od 200 KM , koju je obezbjedila Turisticka organizacija pripala je Peru Kolaku, dok je trece mjesto zauzeo Aleksandar Vlatković kome je pripala novcana nagrada od 100 KM.\nTuristicka organizacija smatra da ova manifestacija ima veliki znacaj jer promoviše sportsko-rekreativni turizam i rijeku Trebišnjicu, te je shodno tome i ove godine bila jedan od sponzora ove manifestacije.\n← TOOT ORGANIZOVALA KONCERT\nTREBINJE NAJOZBILJNIJI KANDIDAT ZA „ZLATNU ČAŠU GOSTOLJUBLJA“ →


Finansiranje referendumske kampanje nije regulisano | Srbija izbori 2018\n» Finansiranje referendumske kampanje nije regulisano\nAutor: Srbija izbori, 5 Jul 2018\nFinansiranje referendumske kampanje nije regulisano\nOsim što građani mogu da budu izmanipulisani formulacijom pitanja za referendum, o kojem se poslednjih dana puno govori kada je reč o rešavanju pitanja Kosova, zloupotrebe su moguće i prilikom vođena referendumske kampanje…\n… i njenog finansiranja ukoliko do održavanja izjašnjavanja građana ne bude izmenjen Zakon o referendumu i narodnoj inicijativi, ali i Zakon o finansiranju politički aktivnosti. Ministar za državnu upravu i lokalnu samoupravu najavljuje rad na novom zakonu do kraja sledeće godine.\nNemanja Nenadić, programski direktor Transparentnosti, za Danas kaže da Srbiju očekuje referendum jer se menjaju neke odredbe Ustava za koje je takav vid potvrđivanja obavezan.\n– Iako se na referendumu često odlučuje o političkim pitanjima, finansiranje referendumske kampanje nije nikada bilo obuhvaćeno zakonima koji se odnose na finansiranje političkih stranaka. Kada politička stranka vodi kampanju u vezi sa referendumom, ona o izvorima prihoda i strukturi troškova me podnosi poseban izveštaj, kao što mora da učini nakon izbora, već ih samo uključuje u godišnji finansijski izveštaj. Agencija za borbu protiv korupcije ne dobija sredstva za kontrolu finansiranja ove kampanje, za razliku od izborne, kada organizuje monitoring rashoda preko posmatrača – objašnjava on.\nKako dodaje, još veći problem kod finansiranja kampanje jeste to što nema posebnih pravila za finansiranje koje dolazi od državnih organa, pa se onda opšta pravila mogu tumačiti na različite načine.\n– Nema takođe nikakvih pravila za finansiranje referendumske kampanje koja bi se odvijala preko privrednih subjekata, formalnih i neformalnih grupa iz Srbije ili inostranstva. A posledice su neograničena mogućnost da se javni resursi zloupotrebe za promociju ideja iza kojih stoji vlast, mogućnost da se za ubeđivanje birača koriste i oni izvori sredstava koji su strogo zabranjeni kada je reč o izbornoj kampanji, kao što su sredstva javnih preduzeća, inostrane donacije, prilozi firmi koje organizuju igre na sreću ili proizvode akcizne proizvode, odsustvo nadzora i znatno manja transparentnost čitavog procesa – ukazuje Nenadić.\nPrema njegovim rečima, Transparentnost Srbija je tražila da se ovo pitanje uredi pre 12 godina, kada je organizovana kampanja za donošenje aktuelnog Ustava, kao i da su dati konkretni predlozi kako da se to učini, 2011, kada je otvorena rasprava o nacrtu novog Zakona o referendumu i narodnoj inicijativi, ali taj akt ni do danas nije usvojen.\nOn podseća, da je 2006. u referendumsku kampanju za odobravanje ustavnih promena bio upregnut čitav državni aparat i brojne institucije koje su finansirane iz budžeta.\n– Osim toga, direktno je prekršen ondašnji Zakon o finansiranju političkih stranaka, tako što su parlamentarne stranke, preko redovnih budžetskih dotacija dobile vanrednih 150 miliona dinara za vođenje referendumske kampanje. Taj novca je iskorišćen za direktnu partijsku promociju, kako tokom referenduma, tako i za skupštinske izbore koji su usledili nekoliko meseci kasnije. S druge strane, politički akteri i grupe građana koji su bili protiv novih ustavnih rešenja nisu dobili adekvatan prostor u medijima i sredstva da predstave svoje stavove narodu – zaključuje Nenadić.\nBranko Ružić, ministra za državnu upravu i lokalnu samoupravu, na pitanje da li je u planu Ministarstva rad na novom zakonu o referendumu i narodnoj inicijativi, kojim bi se regulisalo finansiranje referendumske kampanje, uz usklađivanje sa zakonom o finansiranju političkih aktivnosti, za naš list kaže da je „u okviru faze II projekta sa SDC, švajcarskom razvojnom agencijom, koji bi trebalo da bude odobren do septembra, planiran rad na Zakonu o referendumu i narodnoj inicijativi, do kraja sledeće godine“.\n„Konkretna rešenja i oblasti koje će zakon urediti ostaju pitanje za radnu grupu. Prethodno ćemo uraditi i uporednu analizu najboljih praksi u Evropi, sa težištem na Švajcarskoj“, navodi Ružić.\nUpitan da li to znači da će finansiranje kampanje za referendum o Kosovu ostati neregulisano, on odgovara da je važno kvalifikovano sagledavati stvari i imati u vidu da referendum zvanično nije još uvek raspisan. „Takođe, ovaj plan je pravljen kao plan Ministarstva i nezavisno od planiranja bilo kojeg potencijalnog referenduma“, kaže ministar.


NAGRADA POKRAJINSKOG SEKRETARIJATA\nHemijsko-tehnološka škola nagrađena je u okviru jubilarne, desete akcije “Za čistije i zelenije škole u Vojvodini”. Reč je o programu Pokrajinske vlade, koji se realizuje deset godina, s ciljem da se u vrtićima, školama i lokalnim zajednicama širom Vojvodine podigne svest i lična odgovornost za svoju okolinu od najmlađih dana. Tim povodom, 5. juna, u Sremskim Karlovcima, potpredsednik Pokrajinske vlade Đorđe Milićević, zajedno sa potpredsednikom Mihaljem Njilašom, uručio je nagrade najuspešnijim vaspitno-obrazovnim institucijama, među kojima su se, uz našu školu, iz Subotice našli i vrtić “Zeka”, OŠ “10. oktobar” i Školski centar sa domom učenika “Dositej Obradović”.\nČUVAMO PLUĆA GRADA\nUčenici Hemijsko-tehnološke škole učestvovali su u javnoj akciji „Sačuvajmo pluća grada!“, koju je u petak, 24. maja, organizovao Školski centar sa domom učenika „Dositej Obradović“ iz Subotice, povodom Evropskog dana parkova. U okviru akcije, učenici IV-11 odeljenja: Nataša Knežević, Marjan Ostrogonac i Zvezdana Vujović, promovisali su školu putem zanimljivih ogleda vezanih za ispitivanje kvaliteta životne sredine.\nOD FAKULTETA DO MUZEJA!\nU okviru blok-nastave iz predmeta – Izvori zagađenja životne sredine i Kontrola kvaliteta, učenici odeljenja II-9, II-11, III-11 i III-13, u pratnji profesorki: Marije Peić Tukuljac, Ibolje Fenjveši i Nataše Nikoloski, posetili su u sredu, 29. maja, čak tri destinacije u glavnom gradu: Fakultet za fizičku hemiju, Botaničku baštu i Muzej savremene umetnosti. Blok-nastavu realizovanu u Beogradu, deca će dugo pamtiti, a za to postoji i dobar razlog.\nMODA U LEONARDOVO VREME\nIzložbom "Leonardo da Vinči - vizionar vekova", koju su obogatili i učenici Hemijsko-tehnološke škole, Italijanski kulturni centar (Piazza Italia) u Subotici obeležio je jubilej - 500 godina od smrti slavnog umetnika, izumitelja i vizionara Leonarda da Vinčija. U okviru izložbe koja je na zanimljiv i neobičan način predstavila umetnost, život i izume Leonarda da Vinčija, tokom manifestacije Noć muzeja, u subotu, 18. maja, naši učenici poneli su modele koji su dočarali modu u doba renesanse – Leonardovo vreme.\nOPROŠTAJ UZ TRUBAČE\nMaturanti Hemijsko-tehnološke škole zvanično se opraštaju od srednjoškolskih dana na proslavi organizovanoj u četvrtak, 30. maja, kada se proglašavaju učenici i sportista generacije i organizuje svečana večera u Restoranu „Spartak“. Ipak, prava uvertira u matursko veče i početak proslave usledio je dan ranije, kada su se maturanti veselili uz trubače, prvo na sportskom terenu u dvorištu škole, a potom i u centru grada. Učenici su bili veseli, muzika dobra, i sve je proteklo bez incidenata. A kakvi su učenici naše škole, najbolje svedoči podatak da nakon okupljanja na Trgu, nije ostao ni - papirić!\nREPUBLIČKO TAKMIČENJE: GOSTI I DOMAĆINI\nHemijsko-tehnološka škola, od 9. do 11. maja, bila je domaćin XXIV Republičkog takmičenja učenika srednjih škola na području rada Hemija, nemetali i grafičarstvo (za grupu hemija) i XXV Republičkog takmičenja učenika tekstilnih i kožarskih škola Republike Srbije. Učenici iz gotovo svih krajeva Srbije odmerili su znanja i veštine u različitim oblastima i disciplinama, a fotografije su tu kao podsetnik na lepe dane nadmetanja, ali i - druženja.\nBiltene možete preuzeti na sledećem linku:\n„NAJBOLJI SU STVARO NAJBOLJI!“\nKO ZNA VIŠE?\nBroj posetilaca 974884


Egipćani zadovoljni uslovima za pripreme Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Sport FudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportiste Ostali sportovi\nEgipćani zadovoljni uslovima za pripreme\nSrna 11.07.2012 17:38 BANJALUKA - Dolazak reprezentacije Egipta u sjedećoj odbojci na pripreme u Banjaluku značajan je za napredak i razvoj sjedeće odbojke, ali i sporta za lica sa invaliditetom uopšte, rekao je Goran Raca, pomoćnik ministra za sport Republike Srpske.\nEgipćani, koji u Banjaluci borave u okviru priprema za Paraolimpijske igre koje će biti održane ovog ljeta u Londonu, tokom prijema dodijelili su Raci Plaketu Paraolimpijskog komiteta Egipta.\nMenadžer reprezentacije Egipta u sjedećoj odbojci Emad Ramadan istakao je da je podrška Ministarstva sjedećoj odbojci od velikog značaja i dodao da je izuzetno zadovoljan gostoprimstvom i uslovima za trening u Banjaluci, te da se zato uvijek rado vraćaju u Republiku Srpsku.\nReprezentacija Egipta je u okviru Ljetne škole sporta, koja se održava pod pokroviteljstvom Ministarstva porodice, omladine i sporta, odigrala tri utakmice sa reprezentacijom Republike Srpske, saopšteno je iz resornog ministarstva.\nKapiten reprezentacije Republike Srpske u sjedećoj odbojci Zoran Ješić poželio je, u ime reprezentacije i OKI Banjaluka, koji je bio tehnički organizator prijema Egipćana, reprezentaciji Egipta sreću na predstojećim Paraolimpijskim igrama i osvajanje jedne od medalja.


U bombardovanju koalicije SAD u Siriji poginulo 300 civila - 26.10.2016, Sputnik Srbija\nU bombardovanju koalicije SAD u Siriji poginulo 300 civila\nMeđunarodna organizacija za zaštitu ljudskih prava „Amnesti internešenel“ saopštila je da u rezultatu vazdušnih napada međunarodne koalicije na čelu sa SAD na... 26.10.2016, Sputnik Srbija\n14:00 26.10.2016 (Osveženo: 14:05 26.10.2016)\nMeđunarodna organizacija za zaštitu ljudskih prava „Amnesti internešenel“ saopštila je da u rezultatu vazdušnih napada međunarodne koalicije na čelu sa SAD na pozicije terorista za dve godine u Siriji poginulo oko 300 civila, dok je stotine njih ranjeno.\n26 Oktobar 2016, 08:15\n„Snage koalicije na čelu sa SAD koje su izvodile vazdušne udare u Siriji treba da izvrše detaljnu istragu saopštenja o žrtvama među civilima u njihovim operacijama i da objave dobijene rezultate. Kao rezultat 11 napada koalicije koje je ova organizacija proučila, izgleda da je poginulo oko 300 civila za dve godine vazdušnih udara protiv oružane grupe koja se naziva DAEŠ“, saopšteno je na sajtu „Amnesti internešenel“.\n„Amnesti“ kaže da Sjedinjene Države treba otvoreno da saopšte koliko je civila poginulo u njihovoj borbi protiv Islamske države.\n„Amnesti“ sumnja da je Centralna komanda SAD, koja rukovodi koalicionim napadima u Siriji „možda izvela nezakonite napade“ u Siriji, i da nije preduzela neophodne mere kako bi sprečila ubijanje civila, navodi se u tekstu.\n„Amnesti internešenel“ je istražo dokaze, uključujući izjave očevidaca, izveštaje organizacija za ljudska prava i medija, i procenjuje da je u napadima ubijeno i do 300 civila.\nU danas objavljenom izveštaju dodaje se da bi ukupan broj civilnih žrtava nastradalih u dejstvima koalicije od početka operacija protiv takozvane Islamske države u Siriji 2014. godine, mogao biti „čak 600 ili više od 1.000 ljudi“.


Cvijanović: Formula za budućnost je sinergija lokalne i vlasti Srpske - Sve o Srpskoj\nCvijanović: Formula za budućnost je sinergija lokalne i vlasti Srpske\nMIĆO MIĆIĆ SE ZAHVALIO VLADAMA REPUBLIKE SRPSKE I SRBIJE\nPotpredsjednica SNSD u Bijeljini: „Očekujem ubjedljivu izbornu pobjedu zajedničkog kandidata za gradonačelnika Miće Mićića, ubjedljivo najjaču odborničku listu SNSD sa najviše osvojenih mandata, što će kroz široku koaliciju biti dobitna formula za Bijeljinu i Semberiju s obzirom na sve važne projekte koji su već realizovani i one koje planiramo“\nŽELJKA Cvijanović, potpredsjednik SNSD, izjavila je u Bijeljini da je formula za budućnost i dalji razvoj sinergija lokalne i republičke vlasti u Republici Srpskoj i zajednička sinergija sa vlastima u Srbiji.\n„Očekujem ubjedljivu izbornu pobjedu zajedničkog kandidata za gradonačelnika Miće Mićića, ubjedljivo najjaču odborničku listu SNSD sa najviše osvojenih mandata, što će kroz široku koaliciju biti dobitna formula za Bijeljinu i Semberiju s obzirom na sve važne projekte koji su već realizovani i one koje planiramo realizovati u budućnosti“, rekla je Cvijanovićeva novinarima nakon sastanka Gradskog odbora SNSD-a Bijeljina.\nOna je dodala da nema razvoja lokalnih zajednica bez bavljenja ozbiljnim politikama i ocijenila da je okupljanje za Bijeljinu formula sigurne i stabilne vlasti.\n„Želimo da napravimo ono što Bijeljina zaslužuje i to ne može postići sama, ma ko bio na vlasti, bez podrške republičkih institucija i ponosna sam na ono što smo zajedno, kroz angažman republičkih institucija već uradili ovđe i projekte podrške u svim sferama života i svim stanovnicima Semberije“, poručila je Cvijanovićeva.\nOna je naglasila da su to sve strateški važni projekti za život ljudi, a posebno je ukazala na blizinu Srbije i prednosti koje to pruža Semberiji.\n„Blizina Srbije daje posebne garancije, imali smo angažman novca iz Vlade Srbije koja je značajno promijenila život u mnogim našim lokalnim zajednicama i pomogla da se realizuju strateški projekti“, istakla je Cvijanovićeva i dodala da je sinergija formula za budući razvoj Semberije i cijele Republike Srpske.\nPredsjednik Gradskog odbora SNSD-a Bijeljina Nedeljko Ćorić izjavio je da je njihov ciljani rezultat izborna pobjeda zajedničkog kandidata za gradonačelnika Miće Mićića i najbolji rezultat za listu SNSD-a, sa osvojenih najmanje osam mandata.\n„Sinergijom lokalne i republičke vlasti uspjećemo da realizujemo sve ciljeve koje smo kao koalicija postavili i Bijeljina će se vrlo brzo razvijati“, rekao je Ćorić.\nNakon sastanka Gradskog odbora SNSD-a u Etno-selu „Stanišići“, u Bijeljini je održan i sastanak sa koalicionim partnerima na lokalnom nivou.\nZajednički kandidat za gradonačelnika Mićo Mićić rekao je novinarima da će koalicija koja je napravljena za Bijeljinu omogućiti realizaciju projekata za bolji život građana kao što su izgradnja auto-puta, odbrana od poplava, jačanje učeničkog standarda i napredak u svim sferama.\nOn je zahvalio vladama Republike Srpske i Srbije na svemu što je do sada urađeno na ovom području i što će zajedničkim snagama biti urađeno u budućnosti za dobrobit građana i grada Bijeljine.\nTagoviBijeljina Željka Cvijanović izbori Mićo Mićić SNSD\nJedino Glišić bio protiv izbora Dačića za predsednika Narodne skupštine\nDačić: Nisam degradiran – predsjednik Skupštine Srbije biće moja najviša funkcija\nLavrov će razgovarati sa Vučićem i patrijarhom Irinejom i obići Hram Sv. Save


You are here: Dimničarske usluge\nDimničari su oduvek bili poštovani članovi zajednice jer se verovalo da donose sreću. I dan danas kad u prolazu sretnu dimničara ljudi žele da ga dotaknu ili da čupnu nit iz njegove četke za sreću, hvatajući se pri tom za svoje dugme koje predstavlja „magični krug“ ... detalnjije\nKada je dimnjak ispunjen toplim vazduhom, on ,,vuče’’ vazduh kroz ložište. Ovaj efekat se zove promaja i sličan je pritisku u vodovodnim cevima s’ tim da je jedina razlika u tome što je vazdušni pritisak negativan a vodeni pritisak pozitivan. Zato dimnjak možemo nazvati sistemom negativnog pritiska…… detaljnije\nReodvno čišćenje dimnjaka, vršimo mehaničkim putem, čeličnom četkom na štoseru (sajli) pri čemu skidamo nataložene naslage čađi sa zidova dimnjaka. Čišćenje se može izvesti kroz vratanca na dimnjaku ili sa krova. Intervali redovnog održavanja dimnjaka uslovljeni su mnogim faktorima, ali preporuka je da se izvrši minimum jedno čišćenje godišnje... detaljnije\nDimničari Ekodim-a stručno i tehnološki su osposobljeni za obavljanje svih vrsta inspekcije dimnjaka. U zavisnosti od korišćenja dimnjaka i ložišta primenjujemo više nivoa inspekcije. U novosagrađenim objektima svaki dimnjak se pre priključivanja uređaja mora podvrgnuti inpekciji. Inspekcija podrazumeva kontrolu svih elementarnih karakteristika dimnjaka i konstatuje usaglašenost sa važećim propisima, tehničkim normama i standardima... detaljnije\nOštećen i neodržavan dimnjak ugrožava zdravlje ljudi ali i njihovu imovinu kroz povećanje rizika od izbijanja požara. U Srbiji je veliki broj starih, zapuštenih dimnjaka čije korišćenje bez sanacije donosi velike rizike.\nEKO-DIM je ovlašćeni partner Schidel-a za sanaciju dimnjaka... detaljnije


Clione no Akari — Bg-Anime\nPočetna / 2017 / Sezona leto 2017 / Clione no Akari\nNaziv: Clione no Akari\nAlternativni naziv: —\nPriča prati dešavanja oko bolešljive devojčice Minori, koju stalno muče u školi. Nakon jednog kišnog dana ona se nije pojavila u školi, jer je završila u bolici u dalekom gradu. Nakon dva meseca njene drugarice iz škole Takaši i Kjoto dobijaju čudnu poruku od nepoznatog pošiljaoca. U poruci piše da se u gradu u blizini odigrava letnji festival…\nNažalost opis ne daje dovoljno informacija da bismo imali i najblažu predstavu o tome šta bi moglo da nas očekuje od ovoga. Sama animacija ne deluje previše interesatno, tako da ne znam šta da očekujem od ovog naslova. Pravo da vam kažem, ni ne privlači me da saznam…\nKategorije: 2017, Serija, Sezona leto 2017\nBudite prvi koji će napisati recenziju “Clione no Akari” Odustani od odgovora


Postavljena obeležja na parking mestima ispred javnih ustanova\nOPOVO, 3. decembar 2021 – Povodom Međunarodnog dana osoba sa invaliditetom u organizaciji Udruženja paraplegičara i kvadriplegičara Opovo, a uz podršku lokalne samouprave, postavljena su vertikalna obeležja – table na parking mestima predviđenim za osobe sa invaliditetom ispred javnih ustanova.\nPredsednik UPIK Opovo Sava Lazin istakao je važnost ovakvih akcija i projekata kako bi se skrenula pažnja na osobe sa invaliditetom i uvažila njihova prava i potrebe.\n„I ove godine uz pomoć lokalne samouprave obeležavamo dan osoba sa invaliditetom. Uvideli smo da imamo problema sa parking mestima jer ljudi ili iz neznanja ili ne znam iz kojeg drugog razloga zauzimaju naša parking mesta. Danas smo stavili table sa natpisom zašto je to mesto baš tu i iz kog razloga jse koristi i treba da bude uvek slobodno. Zahvaljujem se lokalnoj samoupravi i ponoviću, nositi invaliditet nije lako ali uz ovakvu podršku i invaliditet nije tako težak“, izjavio je Lazin.\nZamenica predsednika opštine Anka Simin Damjanov je pozvala građane naše opštine da poštuju propise i obeležena parking mesta za osobe sa invaliditetom.\n„Danas obeležavamo Međunarodni dan osoba sa invaliditetom koji je na svetskom nivou ustanovljen 1992. godine. Mi kao lokalna samouprava trudimo se da maksimalno podržimo ovu senzitivnu grupu. Danas smo postavili table na parking mesta koja su obeležena za osobe sa invaliditetom i molimo naše sugrađane da se pridržavaju ovih propisa“, poručila je Simin Damjanov.\nPored članova UPIK Opovo i zamenice predsednika opštine u akciji su učestvovali predstavnici lokalne samouprave, opštinski odbornici Saša Jovičin i Predrag Ginculj, kao i članovi učeničkog parlamenta OŠ „Dositej Obradović“ Opovo i Doma zdravlja Opovo.\nJanuary 23, 2022, 23:31


RUSIJA JE POBEDILA AMERIKANCE I ENGLEZE NA OLIMPIJADI – Sport\nOlimpijada je postala manifestacija koja je više od sporta, i više od igre, u to više nema sumnje!\nMada se najviši rukovodioci međunarodnih sportskih organizacija javno zaklinju „da sport treba ograditi od politike“, nisu zaštititili ruske sportiste, jer bi se onda zamerili moćnicima iz SAD i Britanije koji u određenim sportovima imaju odlučujuću reč.\nKo je gledao na TV Olimpijadu mogao je da primeti da je 335 ruskih sportista zbog sankcija Svetske antidoping agencije nastupalo pod nazivom Ruski olimpijski komitet, a umesto himne izvodio se početak Prvog koncerta za klavir sa orkestrom Petra Iljiča Čajkovskog.\nProvokacijom protiv ruskih sportista prvi se proslavio neki novinar iz Čilea bezobrazno pitajući tenisera Danila Medvedeva kako se oseća što su Rusi na OI došli sa „etiketom“ prevaranata.\nDa je stvorena antiruska atmosfera videlo se i posle pobede ruskog plivača Jevgenija Rilova koji je osvojio zlato na 200 metara leđno. Nenaviknut na poraze, uzbuđeni Amerikanac Rajan Merfi je izjavio da sumnja u poštenu pobedu suparnika iz Moskve, dok je britanski plivač Djuk Grinbuk zlobno izgovorio „da postoje zemlje koje na državnom nivou podržavaju doping“. Bivša dvostruka olimpijska šampionka u plivanju Lili King kazala je da je u Tokiju „mnogo sportista koji ne treba da budu tu i da nije dovoljno to što je napravljen rebrending njihove zastave“.\nUmesto svađa, Rusi su odgovorili podizanjem kulturnog nivoa protivnika i publike.\nOsvajanjem zlatnih medalja, ukupno 20, dali su mogućnost svima da slušaju biser klasične mizike velikog Čajkovskog.


O kakvim tehničkim preprekama se radi, zbog kojih se ne može ni pomisliti na raspisivanje izbora u Crnoj Gori u narednih nekoliko mjeseci, a prema nekim mišljenjima postoji opasnost da izborni sistem neće biti u funkciji ni nakon toga? Da li institucije mogu u narednih nekoliko mjeseci da obave neophodne pripreme i šta one podrazumijevaju?\nSvi rokovi za sprovođenje novog izbornog zakonodavstva su probijeni. Izborni zakoni su stupili na snagu 1. novembra 2014. godine, a do danas nisu obavljene neophodne pripreme kako bi prvi naredni izbori bili održani upravo po novom zakonodavstvu.\nRadna grupa koja svakodnevno u Skupštini radi na pripremi i sprovođenju Izbornog zakona suočava se sa informacijama koje ne govore u prilog tome da će naredni izbori biti održani po novom zakonu.\n"Sada smo došli u situaciju da su Crnoj Gori ne mogu biti raspisani izbori jer ne mogu biti održani, jer nisu stvoreni uslovi koje zakon propisuje da bi ti izbori mogli biti održani", kaže Neven Gošović iz Demokratske Crne Gore.\nNa drugoj strani Milutin Simović iz DPS-a vjeruje da će do marta naredne godine kompletan sistem profukcionisati.\n"Mislim da nadležne državne institucije uz podršku Parlamenta kroz ovu radnu grupu i sva ostala tijela, da ćemo svi zajedno doprinijeti da izborni ciklusi u narednim izazovima budu održani po važećem izbornom zakonodavstvu, a vodeći računa o svim rokovima koji nas čekaju u tom smislu", navodi Simović.\nOno što predviđa set novih izbornih zakona je: da se u Crnu Goru dopremi 1180 elektronskih uređaja za identifikaciju birača, da se oni prezentuju javnosti i testiraju prije izbora te postave na biračka mjesta, da se obezbjedi obuka za upravljanje tim uređajima za članove biračkih odbora; zatim treba prečistiti birački spisak od potencijalno onih koji nemaju pravo glasa ili, po sumnjama opozicije, predstavljaju duplo upisane birače.\nSve ovo predstavlja obavezu državnih institucija u čijoj se realizaciji kasni. Prema posljednjim informacijama u Crnu Goru je stiglo svega 300 uređaja za elektronsku identifikaciju, a čeka se na još skoro 900 koji će stizati narednih mjeseci.\nPored toga obaveza lokalnih samouprava je da moraju da donesu odluke o nazivima naselja, ulica i trgova, na osnovu kojih opštinske izborne komisije mogu da donesu rješenja o biračkim mjestima.\nTakođe, pojavio se problem što više od 14.000 građana Crne Gore nema ličnu kartu sa biometrijskim podacima koju je moguće elektronski iskontrolisati u izbornom danu.\n"Svi navedeni uslovi su mogli ili morali biti do sada ispunjeni", kaže Goran Danilović iz Demosa koji je član Radne grupe parlamentarnog dijaloga za pripremu fer i slobodnih izbora. On vjeruje da je Vlada namjerno do sada izbjegavala da sprovede izborni zakonu djelo.\nKada je riječ o uređajima za elektronsku identifikaciju birača Danilović kaže da oni nisu komplikovani, već se radi o nivou elektronike koja se koristi prilikom plaćanja karticama.\n"Ljudima mora biti jasno da se radi o nečemu što je vrlo sličnih performansi, koristi se svakodnevno u životu poput kartica koje se provlače kroz određene štampače, potom se odštampa odrezak, plati se račun i dobije se izvještaj o tome. U ovom slučaju je drugačije, nakon što date ličnu kartu, provjera traje 15 sekundi o identitetu i sve ostalo je na biračkom mjestu isto kao što je bilo i ranije", pojašnjava Danilović.\nGoran Danilović kaže da je već bilo moguće predstaviti način rada postojećih aparata za elektronsku identifikaciju.\n"Već 300 aparata postoji u Crnoj Gori, još ih nije vidjela, a kamoli se pripremila za njihovu upotrebu Državna izborna komisija. Još nije prezentovan taj aparat, a dovoljan je jedan za prezentaciju. Dakle, ni članovima Radne grupe ni poslanicima. Suština je da ako već imate 300 aparata u Crnoj Gori, neko je trebalo da ih predstavi, da vidimo na koji način to funkcioniše, da li odgovara onome što smo upisali u zakon. Ti aparati se predstavljaju na sajmovima tehnike u Budvi ili negdje po Crnoj Gori, ali javnost ništa o njima ne zna", konstatuje Danilović.\nDo sada je bilo potrebno prečešljati birački spisak, što po Daniloviću takođe nije trebalo da bude problem.\n"Za birački spisak su važne tri baze podataka - izvor iz knjige rođenih, umrlih i državljanstvo. Ovdje se pravi komplikovana procedura i potvrđuju naše sumnje da te knjige nikada do sada nisu uredno vođene, a država ima obavezu da ih vodi. Kada napravite od te tri knjige jedinstvenu bazu, vi imate birački spisak", zaključuje Goran Danilović.


Dušan Lajović: Treniramo, borimo se - Povezane vesti - Naslovi.net\nDušan Lajović: Treniramo, borimo se\nDolazi vreme novog ATP kupa, novih teniskih nada, bitki, znoja, radosti, za nekoga i tuge, svega onoga što sport u svojim okvirima iziskuje i donosi. Na samom startu profi teniske svetske fabule za 2021. Srbija na čelu sa Novakom Đokovićem i Dušanom… »\nSrpski teniser Dušan Lajović izajvio je da je teniska reprezentacija Srbije dobila tešku grupu na ATP Kupu u Melburnu. Ekipa selektora Viktora Troickog, koja brani titulu u Melburnu, nastupiće u sastavu Novak Đoković, Dušan Lajović, Filip… »\nLajović: Teška grupa na ATP kupu, nadamo se odbrani titule\nDušan Lajović je izjavio da je reprezentacija dobila veoma tešku grupu na ATP kupu u Melburnu. “Dosta teška grupa, ali većina ekipa ovde je jaka i čine ih top igrači tako da neće biti lak put. Nadam se da ćemo dobro startovati turnir jer… »\nHot sport 22.01.2021\nLajović: Dosta teška grupa, nadam se dobrom startu\nBEOGRAD: Srpski teniser Dušan Lajović izajvio je da je teniska reprezentacija Srbije dobila tešku grupu na ATP Kupu u Melburnu. Ekipa selektora Viktora Troickog, koja brani titulu u Melburnu, nastupiće u sastavu Novak Đoković, Dušan Lajović, Filip… »\nTeniska reprezentacija Srbije neće imati lak posao na putu do odbrane pehara ATP kupa koji je osvojen prošle godine na premijernom izdanju. Žreb koji je obavljen prošle noći u Melburnu, svrstao je naš tim u veoma tešku A grupu sa Nemačkom i… »\nReprezentacija Srbije će početkom februara braniti titulu na ATP Kupu osvojenu prošle godine! Žrebom je odlučeno da protivnici reprezentacije Srbije budu Nemačka i Kanada. Srbija, Nemačka i Kanada će se takmičiti u grupi A. Format takmičenja… »\nSrpski tim bi trebalo da predvodi Novak Đoković, uz Dušana Lajovića, Nikolu Ćaćića i i Filipa Krajinovića. Muška teniska reprezentacija Srbije igraće u Grupi A ATP kupa protiv Nemačke i Kanade, odlučeno je žrebom u Melburnu. Igraće svako sa… »\nReprezentacija Srbije neće imati lak posao na startu takmičenje u ATP Kupu u Australiji, na kojem brani titulu osvojenu 2020. godine – protivnici izabranicima selektora Viktora Troickog biće teniseri Nemačke i Kanade, odlučeno je na žrebu… »\nMuška teniska reprezentacija Srbije igraće u Grupi A ATP kupa protiv Nemačke i Kanade, odlučeno je žrebom u Melburnu. Igraće svako sa svakim u grupi, po dva singla i jedan dubl meč, a pobednik grupe proći će u polufinale. Grupu B čine Španija… »\nSrbija zna svoj put ka novoj svetskoj tituli: Đoković i drugovi će igrati i protiv Podgoričanina!\nSrpska selekcija će pokušati da nastavi vladavinu na ATP kupu. Srpska selekcija će pokušati da nastavi vladavinu na ATP kupu. Teniska selekcija Srbije saznala je svoje rivale na ATP kupu u Australiji, turniru gde će braniti titulu osvojenu 2020… »\nNeće biti lako: Srpski tim na čelu sa Novakom dobio teške protivnike na ATP kupu i brani titulu od prošle godine!\nVreme je za odbranu pehara, a posao neće biti lak. dobila je imena protivnika na . Žreb koji je obavljen prošle noći u Melburnu, svrstao je naš tim u veoma tešku grupu A sa Nemačkom i Kanadom. Za Srbiju će, kao što je već poznato igrati U ekipi… »\nBlic pre 4 satijoš 37 povezanih\nNova pre 4 satijoš 72 povezane


U prvom kvartalu nastavljen stabilan trend rasta naplate javnih prihoda: Naplata ostalog dohotka uvećana četiri puta\nPoreska uprava Republike Srpske je u prvom kvartalu ove godine nastavila stabilan trend rasta u naplati javnih prihoda RS, pa je tako prikupljeno ukupno 684,2 miliona KM, što je za 85,1 miliona KM ili 14 odsto više nego u istom periodu prethodne godine.\nNaplata doprinosa je iznosila je 418,5 miliona maraka, što je za 36,1 miliona KM ili devet odsto više nego u istom periodu prošle godine, dok su ostali javni prihodi naplaćeni u iznosu od 114,7 miliona KM, što je povećanje naplate za 15,9 miliona maraka ili 16 odsto. Kada su u pitanju direktni porezi, naplata je iznosila 151 milion maraka, što je za 33,7 miliona maraka više nego u istom periodu prošle godine. Značajan rast naplate u ovom segmentu prihoda ostvaren je kod poreza na dohodak koji je naplaćen u iznosu od 55,4 miliona maraka, što je za 8,1 miliona KM ili 17 odsto više nego u prva tri mjeseca prošle godine.\nKod poreza na dohodak, najveći rast naplate ostvaren je kod poreza na ostali dohodak, čija je naplata čak četiri puta veća u odnosu na isti mjesec prethodne godine. Naime, porez na ostali dohodak, između ostalog, obavezni su da plaćaju i poreski obveznici koji obavljaju određenu djelatnost udaljenim radom, tzv freelance, za poslodavce iz inostranstva, na koje se odnosi značaj dio prikupljenih prihoda po osnovu ostalog dohotka. Upravo ta lica, Poreska uprava Republike Srpske je krajem prošle godine pozvala da prijave svoje ostvarene prihode i uzvedu svoje poslovanje u legalne tokove, što je očigledno imalo efekta, pa su i prihodi po tom osnovu značajno veći. S tim u vezi, Poreska uprava RS i dalje poziva ta lica da prijave prihode iz inostranstva ostvarene udaljenim radom.\nKada je u pitanju samo mart ove godine, naplata javnih prihoda je iznosila 272,9 miliona KM, što je za 63,3 miliona maraka ili 30 odsto više nego u martu prošle godine, uz rast naplate u apsolutno svim segmentima javnih prihoda. Međutim, ovdje treba imati u vidu da je u drugoj polovini marta prošle godine zabilježeno značajno smanjenje prihoda isključivo usljed sveopšte situacije u vezi sa korona virusom i mjera Republičkog kriznog štaba koji je zabranio i ograničio rad određenih djelatnosti.


Berza: Rast cena žitarica ali i povećan obim trgovanja – AGRO VESTI by agronews.rs\nHome agro danas Berza: Rast cena žitarica ali i povećan obim trgovanja\nOct 16, 2020 | agro danas, Agrobiznis, Aktuelno, Cene, Poljoprivreda, Proizvodi, Srbija, Teme, Tržište, Usevi, Vesti\t|\nUkupan promet za ovu nedelju iznosio je 6.152 tona, čija je finansijska vrednost iznosila 135.426.500 dinara. U odnosu na prethodni upoređujući period količinski obim prometa je veći za 72,95%, dok je finansijska vrednost prometovane robe viša za 81,92%.\nPovećana izvozna tražnja konstantno pomera cenu kukuruza u pozitivnom smeru. Kukuruz je ove nedelje uzeo apsolutni primat u trgovanju sa ukupnom količinom od 5.450 tona. Berzanski ugovori su zaključivani u cenovnom rasponu od 17,30 do 17,70 din/kg bez PDV-a, dok su ugovori sa klauzulom ”fco-luka“ zaključivani u cenovnom opsegu od 17,70 do 18,50 din/kg bez PDV-a. Ponderisana nedeljna cena je iznosila 17,48 din/kg bez PDV-a (19,22 din/kg sa PDV-om), što predstavlja rast od 4,35% u odnosu na prethodni upoređujući podatak.\nPšenica, kao i kukuruz, usled povećanja izvozne tražnje beleži pozitivne cenovne trendove. Pšenicom se trgovalo po jedinstvenoj ceni od 19,90 din/kg bez PDV-a (21,89 din/kg sa PDV-om), što predstavlja ovonedeljnu ponderisanu cenu koja je viša za 1,36%.\nPočetkom nedelje, sojinim zrnom se trgovalo po ceni od 43,00 din/kg bez PDV-a uz obračun kvaliteta (47,30 din/kg sa PDV-om). Krajem nedelje kupci su bili na nešto višim cenama, što ukazuje na dalji rast ove uljarice.\nSuncokretova sačma sa 33% proteina je trgovana po 27,00 din/kg bez PDV-a (32,40 din/kg sa PDV-om).\nTags: Poljoprivredaproduktna berzatržište žitaricausevi\nU Srbiji dominira mali posed, zadrugarstvo pravo rešenje\nOrijentacija iz ekspozea mandatara Aleksandra Vučića da će poljoprivredni razvoj biti fokusiran na srednja gazdinstva je dobra, međutim, treba naglasiti da njih u Srbiji ima suviše malo da bi se postigli vidljivi rezultati u dogledno vreme - kaže za Danas Vojislav Stanković, agrarni analitičar


Predstavljanje osmog MANEK-a | Deli prostor\nPredstavljanje osmog MANEK-a\n17. decembra 2019. za Novosti\nilustracija: Nezavisna kulturna scena Srbije\nStanje u društvu i kulturi, zatiranje kritičke svesti i novinarstva od digniteta, kontrola vlasti nad masovnim medijima i guranje kulture na sporedni kolosek kroz (ne)postojeću kulturnu politiku, samo su neke od tema novog broja časopisa MANEK.\nO osmom po redu MANEK-u, godišnjaka Asocijacije Nezavisna kulturna scena Srbije u sredu, 18. decembra od 18h u Deli prostoru govoriće jedna od urednica ovog broja Ana Luković, sociolog kulture Predrag Cvetičanin (Centar za empirijske studije kulture) i Virdžinija Đeković (Nezavisna kulturna scena Srbije).\nOsim predstavljanja tekstova i autora ovog izdanja, poseban akcenat razgovora biće na nedavno pokrenutoj kampanji „1 % za kulturu“ čiji se akteri zalažu za poboljšanje sistema finansiranja kulture u RS i veća izdvajanja za ovu oblast, a posebno savremeno stvaralaštvo.\nOznake: časopis manek, kultura, promocija\nPrethodni tekst [KREATIVNOST ZA SVE] Održano drugo Veče kreativnosti\nSledeći tekst [KREATIVNOST ZA SVE] 3D za svaki dan\n18. februara 2021. Škola kreativnog pisanja ,,Beskrajna priča“ u Deli prostoru!\tPročitajte\n20. septembra 2018. [POZIV] Prijavite se za školu društvenih inovacija u Crnoj Gori\tPročitajte\n5. juna 2018. [PREZENTACIJA] Predstavljanje programa Delta Biznis Inkubator u Nišu\tPročitajte


Rusija u 2019. povećala proizvodnju gasa za dva posto – Biznis.ba\nNaslovnaSvijetRusija u 2019. povećala proizvodnju gasa za dva posto\nobjavljeno 06. dec 2019. u 08:31\nRusija je u ovoj godini povećala proizvodnju gasa za dva procenta u poređenju sa prošlom godinom, na 740 milijardi metara kubnih, izjavio je ruski ministar energetike Aleksander Novak.\n“Radi daljih pouzdanih isporuka domaćim i stranim potrošačima, proizvodnja gasa nastavlja da raste. Ove godine očekuje se da će stopa porasti za dva posto u poređenju sa prošlogodišnjim rekordom gasne industrije i da će dostići oko 740 milijardi metara kubnih”, rekao je Novak.\nOn je dodao da Rusija ostvaruje impresivan uspjeh na tržištu tečnog prirodnog gasa, prenio je TASS.\n“Nadamo se da će do kraja godine izvoz gasa biti povećan za blizu 44 posto i da će dostići oko 39 milijardi metara kubnih”, rekao je ruski ministar energetike.\nTokom 2018. godine, proizvodnja gasa u Rusiji porasla je za 4,9 posto u odnosu na prethodnu godinu i dostigla je 725 milijardi metara kubnih. U istom periodu izvoz je povećan za 70 posto i dostigao 26,7 milijardi metara kubnih.


Jeftini letovi iz Španije za Bahame - Avionske karte Španija Bahami - eSky.ba\nLetovi iz Španije za Bahame\nPretražite letove iz Španije za Bahame\nProvjerite najbolje ponude letova iz Španije za Bahame\n✔ Postoje li posebne ponude za letove iz Španije za Bahame na eSky.ba?\n✔ Mogu li se pobrinuti za osiguranje prilikom rezervacije leta iz Španije za Bahame?\n✔ Ako rezerviram let iz Španije za Bahame, mogu li rezervirati ujedno i smještaj?\n✔ Koje avio-kompanije nude letove iz Španije za Bahame?\nBudite sigurni, da na eSky.ba ponuda letova iz Španije za Bahame uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Španija - Bahami\nPopularni gradovi Jeftini letovi iz Barcelone Jeftini letovi iz Madrida Jeftini letovi iz Malage Jeftini letovi iz Palma de Mallorce Jeftini letovi iz Valencie Jeftini letovi iz Bilba


NTD centar group :::: SERVIS\n1. Servisna knjižica\nPraksa je da se svaka intervencija na vozilu beleži istovremeno i u servisnu knjižicu (koja ostaje kod vlasnika) i u našu komjutersku arhivu, tako da u svako doba može da se dođe do podataka šta je, kada i ko od mehaničara, radio na vozilu. Tu se beleže mali i veliki servisi kao i sve nepredviđene situacije koje su uvek moguće.\nZa vozila koja su starija od dve godine, kada su u našem sistemu održavanja, garantni rok praktično i ne prestaje da važi. Ugrađeni delovi podležu garancijama koje su deklarisali proizvođači, a izvedeni radovi na vozilima su naša direktna odgovornost.\nMladi momci ali sa višegodišnjim iskustvom u branši. Svako od njih ima više od deset godina rada na RENAULT i DACIA vozilima tako da nema tajne ili problema koji ne možemo rešiti. Naravno, tu su i kompjuterska dijagnostika kao i svi neophodni originalni alati i razne vrste dizalica renomiranih proizvođača.\n4. Besplatan pregled vozila\nNTD CENTAR vam omogućava da naši mehaničari potpuno besplatno pregledaju vaše vozilo i blagovremeno vam skrenu pažnju na sve moguće nedostatke koji se tom prilikom utvrde. Jedan ovakav pregled se evidentira kod nas u radnom nalogu i, po želji vlasnika, u servisnu knjižicu.\nNaša je preporuka da ovakav pregled obavezno obavite pre kupovine polovnog automobila ili pre nekog dužeg putovanja kao što su letovanja ili zimovanja.\nOvaj pregled kod nas je sastavni deo malog i velikog servisa.


Telenor: Privatni korisnici / Tarifni paketi / Ostali postpejd paketi / Paket za osobe sa invaliditetom\nAktuelnoPrenesi paketiOstali postpejd paketiStartPaket za osobe sa invaliditetomStari postpejd paketiPlan optimizacije Telenorovih tarifnih paketaTelenor Play+Pripejd paketiPostpejd Telenor dodaciPripejd Telenor dodaci\nVi ste ovde: Privatni korisniciTarifni paketiOstali postpejd paketi Paket za osobe sa invaliditetom Paket za osobe sa invaliditetom\nPaket „Osobe sa invaliditetom“ namenjen je licima oštećenog sluha, slepim licima, distrofičarima i osobama sa invaliditetom, kao i njihovim organizacijama.\nTarifni plan „Osobe sa invaliditetom“\nCena minuta u Telenor mreži\nCena minuta u domaćem saobraćaju\nCena SMS-a u domaćem saobraćaju\nFiksna naknada za svaki započeti razgovor\nObračunski interval za razgovore\nCena KB (kilobajta) u domaćem saobraćaju\nCena MMS-a u domaćem saobraćaju\nPrema važećem cenovniku\nInternet saobraćaj se tarifira na 1 KB (kilobajt).\nNavedene cene su povlašćene i odgovaraju cenama usluga u okviru tarifnog paketa Fleksi 1000. Mesečna pretplata u iznosu od 600 dinara podrazumeva: razgovore sa svim korisnicima domaćih i međunarodnih mreža, slanje SMS poruka (osim premium SMS poruka: m-parking, glasanja u kvizovima...) i Internet saobraćaj.\nUz ovaj tarifni paket moguće je odabrati i jedan od telefona iz Telenorove ponude. Da bi ostvarili pravo na aktivaciju ovog tarifnog paketa, potrebno je da osobe sa invaliditetom, odnosno njihova udruženja, stručnoj službi Telenora d.o.o. dostave:\nrešenje da su korisnici naknade za pomoć i negu drugih lica, potvrdu da spadaju u kategoriju povlašćenih lica i potvrdu od područne organizacije da im je neophodan mobilni telefon, odnosno\nrešenje o upisu u registar kod odgovarajućeg državnog organa.


izgradnja puteva : Južne vesti\nGodinama unazad stanovnici Sijarinske Banje, ali i Medveđe slušaju priče o izgradnji puta preko Radan planine koji će ih povezati sa Prolom, Lukovskom i Kuršumlijskom Banjom, a gradnja puta je već dogovorena, što je danas saopštila predsednica Vlade Ana Brnabić. Međutim, kada će se krenuti sa radovima i kolika će biti vrednost investicije nije saopšteno.\nAmerikanci konkretizuju projekat izgradnje auto-puta od Niša do Prištine\n10:30, 16. 9. 2020.\nNakon sporazuma u Beloj kući, potpisani su još neki - ovog puta između Američke finansijske korporacije (DFC) i Izvozno-uvozne banke SAD (EXIM) sa jedne strane i Beograda i Prištine sa druge. Neobavezujući sporazumi imaju za cilj nastavak pomoći u finansiranju izgradnje auto-puta Niš - Priština.\n14:02, 5. 8. 2020.\nDa će put ka Staroj planini dodatno srediti i to deonice od Knjaževca i Pirota do sela Kalna u podnožju planine, kao i od ove tačke do same planine, najavio je u Pirotu direktor Puteva Srbije Zoran Drobnjak. Drobnjak je, međutim, obećao i sređivanje trećeg pravca, ali nepostojećeg - od Gadžinog Hana ka Staroj Planini.\nTri decenije čekali na okretnicu, a dobili zid koji će ih od nje odvajati\n08:58, 18. 7. 2020.\nUmesto okretnice na koju porodica Pavlović u Vladičinom Hanu čeka punih 30 godina, bez normalnog prilaza kući, u slepoj ulici je, tvrdi Ljiljana Pavlović, započeta izgradnja još jedne slepe ulice širine 3,5 metara i ubuduće će im to biti prilaz kući, a od obećane okretnice će ih odvajati potporni zid. Nezadovoljni su, kažu, i širinom sokaka u kome ne mogu da se mimoiđu dva auta. Nadležni kažu da konfiguracija terena ne dozvoljava drugačije rešenje i da svi dobijaju ulicu i prilaz, ali ne po svačijoj želji.\n09:34, 5. 7. 2019.\nDrvored platana na ulazu u Grdelicu, po kome je, kako kažu građani, ovo mesto i poznato, posečen je zbog izgradnje pešačke staze. Građani se pitaju da li je za uređenje prilaza Grdelici postojalo drugo rešenje jer je drvored bio njihov zaštitni znak. U Koridorima Srbije , preduzeću koje rekonstruiše ovaj deo puta, kažu da je posečen samo deo, ali da će na tim mestima zasaditi novo drveće.\nNadležni tvrde da se kosina na Koridoru ne obrušava, samo tako izgleda\n13:42, 4. 6. 2019.\nZbog ranijeg obrušavanja brda i klizišta koja su se javljala na deonici južnog kraka Koridora 10 kroz Grdeličku klisuru, a i dalje izgledaju rizično, vozači strepe da je sam auto-put nebezbedan. U "Koridorima Srbije" uveravaju da nema mesta brizi.\nRekonstruiše se ulica na ulazu u Grdelicu\n10:37, 27. 5. 2019.\nOštećenu kaldrmu na ulazu u Grdelicu zameniće novi asfalt, a radovi bi trebalo da budu završeni za 3 meseca. Rekonstrukcija 579 metara puta koštaće 34 miliona dinara, a platiće iz preduzeće Koridori Srbije.\n15:55, 14. 5. 2019.\nIako su prethodnih nedelja i predsednik Srbije Aleksandar Vučić, ministarka Zorana Mihajlović, ali i samo Ministarstvo “licitirali” sa tačnim datumom otvaranja auto-puta ka Severnoj Makedoniji i Grčkoj - 15, 16. ili 17. maj, u Ministarstvu sada potvrđuju da će svečana ceremonija biti organizovana u subotu, 18. maja u popodnevnim satima. Zasad nema informacija o tačnoj lokaciji, vremenu, niti ko će zvanično i konačno otvoriti Koridor 10.\nMihajlović: Koridor 10 završen, otvaranje za desetak dana\n11:17, 8. 5. 2019.\nNakon što je probijen i poslednji rok za otvaranje auto-puta kroz Grdeličku klisuru, ministarka Zorana Mihajlović objavljuje novi i kaže da je Koridor 10 završen i da će, u zavisnosti od vremenskih uslova, saobraćaj biti pušten za desetak dana.\nIstekao "Vučićev rok" za otvaranje južnog kraka Koridora 10\n13:52, 6. 5. 2019.\nIako je predsednik Srbije Aleksandar Vučić pre 2 nedelje obećao da će auto-put kroz Grdeličku klisuru biti otvoren za "samo 10 dana", taj rok je prošao. Nema objašnjenja da li je otvaranje za taj period uopšte bilo planirano i da li je i zašto pomereno, a nadležni novo otvaranje ponovo najavljuju za 10 dana. I dok u "Koridorima Srbije" licitiraju sa datumima - 15, 16. ili 17. maj, stručnjaci ovakvo ponašanje ocenjuju kao neodgovorno i bahato.\nVučić: Južni krak Koridora 10 biće otvoren za 10 dana\n12:11, 25. 4. 2019.\nNovim auto-putem do Skoplja i obala Grčke, prema najnovijim obećanjima predsednika Srbije Aleksandra Vučića, vozila će moći da prođu za 10 dana, što je najnoviji rok za otvaranje južnog kraka Koridora 10.


Portal Sarajevo-RS.com - Srbija i Slovenija u 'Boriku' za jubilej KS RS\nSrbija i Slovenija u "Boriku" za jubilej KS RS\nutorak, 07 novembar 2017 17:26\nSvečana akademija povodom 25 godina od osnivanja Košarkaškog saveza Republike Srpske biće održana 5. decembra tekuće godine. Već je formiran Organizacioni odbor za obilježavanje ovog istorijskog datuma, a za predsjednika je imenovan Milorad Dodik.\nNa današnji dan, prije tačno 25 godina osnovan je Košarkaški savez Republike Srpske čiji su inicijatori bili Đorđe Galanos, Đorđe Mikeš, Slobodan Simović, Brane Čovičković i Boris Kosić. Funkciju prvog predsjednika uspješno je obavljao Dragan Despotović, dok je generalni sekretar bio Dragoljub Obradović.\nOvo je, između ostalog, danas saopšteno na konferecniji za novinare koja je povodom ovog značajnog jubileja održana u vijećnici Banskog dvora.\n"Pripreme su u toku i na Svečanoj akademiji očekujemo brojne goste iz Košarkaškog saveza Srbije i okruženja. Biće ovo prilika da se prisjetimo početka rada Saveza, a mora se priznati da tada nije bilo lako, jer smo počeli u ratnom periodu", izjavio je Boris Spasojević, aktuelni predsjednik KS Republike Srpske.\nPrvi čovjek Saveza čije je sjedište u Banjaluci najavio je novi košarkaški spektakl koji se naredne 2018. godine treba odigrati u Sportskoj dvorani “Borik”. Već su poznati i akteri, a to su ovogodišnji prvak Evrope i vicešampion, Slovenija i Srbija.\n"Želja je bila da se ovaj meč odigra znatno ranije i da to bude repriza sa ovogodišnje Evrobasketa. Međutim, nacionalne selekcije su zauzete zbog obaveza u kvalifikacijama za Svjetsko prvenstvo. Upravo zbog toga smo bili prinuđeni da duel Srbije i Slovenije organizujemo u nekom drugom terminu, i to, početkom juna 2018. godine", dodao je Spasojević.\nU ovoj sportskoj organizaciji ističu kako pod njihovim okriljem trenutno djeluje 88 klubova sa gotovo 3 500 takmičara. Istovremeno su naglasili kako vode računa o reprezentativnim selekcijama Saveza.\n"Mi smo ponosni na činjenicu da smo mnogo toga uradili za protekle dvije i po decenije. Poseban akcenat stavio bih u radu sa našim mlađim selekcijama koje u posljednje vrijeme bilježe dobre rezultate izvan naših granica. Sigurno je da ćemo i u narednom periodu svima njima pružati još veću pažnju, jer je budućnost u mladima", saopštio je Dragan Ćazić, generalni sekretar KS RS.\nNa Svečanoj akademiji biće promovisana monografija 25 godina Košarkaškog saveza Republike Srpske čiji je autor Željko Tica, sportski novinar i publicista iz Banjaluke.\nViše iz kategorije: « Bez Štimca na startu kvalifikacija za SP Krstajić: Milinković-Savić je zaslužio poziv »


Mali: Svakoj porodilji po 10.000 dinara – Studio B\nMali: Svakoj porodilji po 10.000 dinara\nMali: Svakoj porodilji po 10.000 dinara Beoinfo\nObjavljeno: 17.05.2017. 12:43 Izmenjeno: 18.05.2017. 11:25\nPrioriteti Grada Beograda su socijalna zaštita i briga o onima kojima su pomoć i podrška najpotrebniji. Trudnice, porodilje, samohrani roditelji, deca i starija lica su u našem fokusu i na sve načine se trudimo da im pomognemo i proširimo obim prava koja uživaju – rekao gradonačelnik Siniša Mali u intervjuu Blicu.\nSve porodilje koje imaju prebivalište na teritoriji grada Beograda godinu dana pre rođenja deteta, ubuduće će dobijati jednokratnu pomoć u iznosu od 10.000 dinara, rekao je gradonačelnik Beograda Siniša Mali.\n– Prioriteti Grada Beograda su socijalna zaštita i briga o onima kojima su pomoć i podrška najpotrebniji. Trudnice, porodilje, samohrani roditelji, deca i starija lica su u našem fokusu i na sve načine se trudimo da im pomognemo i proširimo obim prava koja uživaju – rekao je gradonačelnik za Blic.


Ana Brnabić: Sa „Huavejem“ ne radimo samo na 5G mreži - 14.09.2020, Sputnik Srbija\nKompanija „Huavej“ otvorila je danas Centar za inovacije i digitalni razvoj u svom sedištu u Beogradu, u prisustvu premijerke Srbije Ane Brnabić i ambasadorke... 14.09.2020, Sputnik Srbija\npolitika, vesti, huavej, ana brnabić\n15:21 14.09.2020 (Osveženo: 15:56 14.09.2020)\nPremijerka Brnabić je zahvalila kineskim partnerima na otvaranju novog Centra, jer će, sigurna je, i to značajno pomoći daljoj digitalizaciji u Srbiji, preneo je Tanjug.\nBrnabićeva je istakla da je udeo informaciono-komunikacionih tehnologija (IKT) u BDP-u Srbije na kraju prve polovine ove godine iznosio šest odsto, dok je taj procenat 2012. godine bio 2,4.\n„Sada je udeo IKT u BDP-u prestigao udeo čitavog građevinskog sektora, udeo saobraćaja, kao i turizma, i ako ovako nastavimo, udeo IKT u ekonomskom rastu narednih godina prestići će i udeo poljoprivrede. Tada smo postigli cilj“, rekla je Brnabićeva.\nOna je istakla da je jedna od tih kompanija i kineski „Huavej“, koji je ključni partner Srbije, te kazala da je današnje otvaranje njegovog Centra za inovacije pokazatelj da ta kompanija ima veru u naše talente i znanje.\nBrnabićeva je rekla je da su zbog Vašingtonskog sporazuma svi trenutno fokusirani na saradnju Srbije u vezi sa 5G mrežom, a Srbija sa „Huavejom“ priprema još mnoge tehnologije koje su preduslov za uvođenje 5G.\nTri su osnovna fokusa saradnje sa tom kineskom kompanijom - uvođenje veštačke inteligencije, uvođenje računarskih učionica i uvođenje pametnih gradova, dodala je srpska premijerka.\nBrnabićeva je podsetila da je Srbija donela Strategiju za razvoj veštačke inteligencije i najavila da će u oktobru biti otvoren Institut za razvoj veštačke inteligencije.\nAna Brnabić je istakla i da kompanija „Huavej“ u tom smislu pomaže, jer će sa našom Kancelarijom za IT uraditi zajedničku Platformu za pametno obrazovanje.\nSaradnja sa kompanijom „Huavej“ ogleda se i u razvoju pametnih gradova, dodala je Brnabićeva i istakla da je Programom „Srbija 2025“ planirano da 10 gradova u našoj zemlji uvede koncept pametnog grada.\n„Kao što vidite, mi ne razmišljamo samo o 5G mreži, jer bez svega ovoga prethodnog što radimo, bespotrebno je da imamo 5G mrežu“, kazala je Brnabićeva.\nOna je istakla da će Vlada Srbije biti posvećena saradnji sa kompanijama poput „Huaveja“.\n2 Avgust 2020, 22:59\nRegionalni direktor kompanije „Huavej“ Li Mećun je kazao da će novi Centar za inovacije služiti za negovanje talenata, u koje „Huavej“ polaže mnogo nade.\nOn je najavio da će naša Kancelarija za IT u saradnji sa „Huavejem“ razraditi platformu pametnog obrazovanja i postepeno početi sa uvođenjem veštačke inteligencije.\nLi Mećun je podsetio da su deo srpske nacionalne strategije razvoj telekomunikacionih tehnologija, pametni gradovi, pametna e-uprava, pametno obrazovanje, uvođenje 5G mreže, a u svemu tome „Huavej“ može pomoći Srbiji.\nRegionalni direktor kompanije „Huavej“ je izrazio nadu da će Srbija, kao i do sada, obezbediti ravnopravnu poslovnu sredinu za širenje mreža, bez diskriminacije.


Rusija ima rešenje za krizu nastalu napadom na saudijske rafinerije - 19.09.2019, Sputnik Srbija\n„Moskva se nada da će se posle napada bespilotnih letelica na naftna postrojenja u Saudijskoj Arabiji zemlje regiona pažljivije odnositi prema ruskoj inicijativi... 19.09.2019, Sputnik Srbija\nHuti imaju praćke sa kojima mogu da im porazbijaju sve prozore u regionu, ali ako treba mogu upotrebiti i dronove sopsvene tehnologije.\nvesti, saudijska arabija, aramko, sergej lavrov\n17:02 19.09.2019 (Osveženo: 22:04 19.09.2019)\n„Već nekoliko godina je (inicijativu) promovišemo, a nedavno, ovog leta, održali smo specijalnu prezentaciju i ažurirali svoj pristup. On se sastoji u prilično jednostavnim stvarima. Sve zemlje Persijskog zaliva i njihovi partneri u regionu i šire treba da sednu za pregovarački sto i da započnu sa smanjivanjem napetosti kroz vrlo jednostavne korake — mir i poverenje, transparentnost, međusobno pozivanje na različite manifestacije sa oružanim snagama i razvijanje drugih koraka koji će pomoći jačanju međusobnog razumevanja i slaganja u tome da treba razgovarati“, objasnio je Lavrov.\n„Osećamo interesovanje za našu inicijativu, ali još uvek ne od svih uključenih igrača. Nadam se da će ova tužna epizoda podstaći naše kolege da zauzmu pažljiviji stav prema ruskoj inicijativi. Potrebno je delovati sistemski i stvoriti sveobuhvatan okvir u kome će se lakše pregovarati“, naglasio je ministar.\nRanije je Ministarstvo spoljnih poslova Rusije predstavilo koncept kolektivne bezbednosti u Persijskom zalivu. Ministarstvo je dokument predstavilo predstavnicima arapskih zemalja, Irana, Turske, „petorke“ stalnih članica Saveta bezbednosti UN, Evropske unije, Arapske lige i zemalja BRIKS-a. Dokument je dostavljen i Savetu bezbednosti Ujedinjenih nacija i Generalnoj skupštini ove organizacije.\nMeđu merama koje je predložila Moskva za jačanje bezbednosti u regionu su odustajanje od stalne dislokacije grupa vanregionalnih država u zemljama Persijskog zaliva, stvaranje demilitarizovanih zona, uspostavljanje „hitne linije“ i razmena informacija o kupovini oružja i oružanim snagama. Rusija predlaže i stvaranje bezbednosne organizacije koja bi uključivala Rusiju, Sjedinjene Američke Države, Kinu, Indiju, Evropsku uniju i druge zainteresovane strane.\nNajveći izvoznik i jedan od tri najveća proizvođača nafte Saudijska Arabija je, nakon napada na njena naftna postrojenja 14. septembra, smanjila proizvodnju za više od polovine ukupnih kapaciteta — za 5,7 miliona barela dnevno, umesto uobičajene količine koja je iznosila oko 9,8 miliona. Saudijski ministar energetike objavio je 17. septembra da su se zahvaljujući upotrebi rezervi zalihe nafte već vratile na svoj prethodni nivo, a da je od izgubljene proizvodnje za sada obnovljena polovina.\nJemenski pobunjenici Huti, protiv kojih se bori Arapska koalicija na čelu sa Saudijskom Arabijom, saopštili su da su naftne objekte kompanije „Saudi Aramko“ napali pripadnici njihovog pokreta sa bespilotnim letelicama. Američki državni sekretar Majk Pompeo izjavio je da nema nikakvih dokaza o napadu iz Jemena i za napad je optužio Iran. Arapska koalicija na čelu sa Saudijskom Arabijom takođe smatra da je Teheran umešan u napade. Iran negira ove optužbe.\n19 Septembar 2019, 18:48


Na Novom Beogradu počelo rušenje nelegalnih objekata - Gradjevinarstvo.rs\nNa Novom Beogradu počelo rušenje nelegalnih objekata\n01.08.2016. | Neda Kurjački | N1\nSamo par dana nakon što je ministarka saobraćaja i građevinarstva, Zorana Mihajlović, na sastanku sa čelnicima beogradskih opština u četvrtak izjavila da postoji delimičan spisak objekata u glavnom gradu koji će sigurno biti srušeni, opština Novi Beograd počela je rušenje onih koji nemaju predat zahtev za legalizaciju.\nDo sada ih je srušeno pet, a među njima i neki na spornom Savskom nasipu, gde je bez dozvole izgrađen veliki broj objekata. Bageri su, međutim, još daleko od rušenja kuća uz Savu, jer Opština mora da sačeka odluku Sekretarijata za legalizaciju.\nTrag su na Savskom nasipu ostavili bageri koje je poslala građevinska inspekcija Opštine Novi Beograd.\n- Tu je neko počeo da pravi neke terene, ko zna šta su počeli da prave. Ograda koja je to sve ograđivala ona je srušena, srušene su te rampe, a sledeće nedelje bi trebalo da bude i ta zemlja raznešena. Mislim da mašine koje su bile neophodne za to nisu bile u tom momentu dostupne - kaže Aleksandar Šapić, predsednik opštine Novi Beograd.\nPo zakonu, bageri mogu da ruše objekte za koji nije predat zahtev za legalizaciju, ali ne i one koji su izgrađeni bez građevinske dozvole. Iako su na Savskom nasipu nadležne službe izdavale samo dozvole za korišćenje priobalja, koje ne podrazumevaju izgradnju, uz reku su nikle nimalo skromne kuće.\nNeki od prilaza su porušeni, ali za ostale objekte ovde na Savskom nasipu važi druga priča. Dok gradski Sekretarijat za legalizaciju ne odbije njihove zahteve opština Novi Beograd nema pravo da ih ruši.\nPredsednik opštine Novi Beograd kaže da je većina onih koji su podigli kuće uz Savu zahtev za legalizaciju predala - Sve kuće koje su zidane na Savskom nasipu su zidane u poslednjih 15 godina i mislim da sve vlasti u poslednjih 15 godina preuzimaju odgovornost, ali u ovom momentu 95 posto tih objekata ima predat zahtev za legalizaciju.


Voćari sa vatrogascima u akciji dezinfekcije područja grada Prijedora - GradPrijedor.com - Portal grada Prijedora\nHome»Društvo»Voćari sa vatrogascima u akciji dezinfekcije područja grada Prijedora\nVoćari sa vatrogascima u akciji dezinfekcije područja grada Prijedora\n20. marta 2020. 3 Mins Read\nU Prijedoru je sinoć nastavljena dezinfekcija grada koju su obavili voćari sa svojom mehanizacijom.\n„Ova akcija će se nastaviti i dalje. Mi se i dalje borimo sa ovim virusom koji se kao pošast nadvio nad cijeli svijet i mi se uzdamo da ćemo suzbiti što više pojavu virusa u gradu Prijedoru“, izjavio je Đaković.\nOn je dodao da su voćari, kao i omladina koja se javila da pomogne, prijatelji grada.\n„Odazvali su se voćari koji izuzetno dobro sarađuju sa gradom Prijedorom. Grad Prijedor njima pomaže podsticajima za voćarstvo, prije godinu dana uputio im je veliku pomoć kada su se desile štete od mraza, gradimo im hladnjaču za deponovanje voća do bolje cijene za prodaju, a oni nama pomažu u ovoj teškoj situaciji kada je grad ugrožen virusom korona – rekao je Đaković.\nPredsjednik Udruženja voćara Mladen Marjanović je izjavio da su voćari sinoć počeli u dezinfekciju ulica i gradskih i prigradskih naselja.\n„Pozvali su nas za jednu intervenciju i mi smo predložili da proširimo saradnju“, izjavio je novinarima Marjanović.\nŠef Tima za dezinfekciju Zlatko Ritan izjavio je da se na ovaj način nastavlja dezinfekcija.\n„Neki dan smo završili gradsku zonu, a danas smo dobili dodatne mašine, tako da nam je 15 mašina na raspolaganju za drugi krug dezinfekcije gradske i prigradske zone, Omarske sa širim obuhvatom sela, tako isto i Kozarca, i sva sela koja ne budu u ovom krugu obuhvaćena biće narednih dana. Imamo jednu ekipu u Hambarinama koja bi trebala završiti taj dio i krenuti prema Ljubiji, danas će dezinfikovati Brezičane i Ljubiju, tako da danas očekujemo završetak ovog kruga“, objasnio je Ritan.\nOn je dodao da je dezinfekcija redovan posao koji će trajati, te da su i spremni da je obavljaju duži period.\n„Danas će volonteri pomagati dezinfekciju, na redu su zaposleni iz Nacionlnog parka Kozara da nam pomognu. Imamo Elektrodistribuciju i Šumariju, i druga javna preduzeća koja će dati svoju radnu snagu. Mi ćemo obezbijediti mašine i materijal i prskaćemo pješačke staze, parkove, dječije igraonice i mjesta gdje traktori nisu u mogućnosti da priđu. To ćemo sve završiti u prvom krugu i mislim da će to postati redovan sedmični posao“, izjavio je Ritan.\nOn je dodao da je osnovan i Volonterski servis, te da će tokom današnjeg dana Štab odlučiti kako će funkcionisati.\n„Pregovaramo sa tržnim centrima koji bi trebalo da pripremaju pakete za dostavu, a i taksi službe su pokazale spremnost da izađu u susret našim sugrađanima da bi smanjili rizik starijih ljudi da izlaze u redovnu kupovinu, tako da ćemo stvoriti sistem da se telefonskim putem obezbijedi određeni broj namirnica koji će se donositi. Stariji sugrađani će zvati telefonom, i govoriti šta žele, to će biti dostavljeno prodavnicama koje će pripremiti robu, a taksi službe će voziti na adrese“, rekao je Ritan.


Medojević: Ministar Mickej dijeli lekcije dok radi rastezanje u teretani Hiltona – Portal Nikšić\nMedojević: Ministar Mickej…\nMedojević: Ministar Mickej dijeli lekcije dok radi rastezanje u teretani Hiltona\nLider Pokreta za promjene Nebojša Medojević tvrdi da je ministar finansija Milojko Spajić član kriminalne organizovane grupe.\nImajući u vidu da je Ministar Mickej počeo da dijeli lekcije, dok radi rastezanje u teretani hotela Hilton, u društvu svog ličnog državnog sekretara Odovića, kojeg je doveo iz Beograda, da mu bude pri ruci, red je da građanima Crne Gore ponovim šta je sve protivzakonito i kriminalno uradio ovaj lažni “ekspert”.\nLažno se predstavljajući kao ministar od 23. novembra (po njegovom priznanju) je uspostavio kontakte sa ministrom finansija Darkom Radunovićem sa kojim je počeo da priprema i dogovara najveće zaduženje u istoriji Crne Gore.\nOvdje postoji osnovana sumnja i priznanje samog Ministra da je kao neovlašteno lice, lažno se predstavio i dogovarao direktno, bez javnosti i konkurentskih procedura, poslovne aranžmane sa investicionim bankama i advokatskim kacelarijama, i tim ugovarao finansijske obaveze države u višemilionskim iznosima.\nNeovlašteno zastupanje i lažno predstavljanje obično predstavljaju krivična djela koja su u sticaju sa djelima prevare u poslovanju, falsifikovanja čine organsko biće krivičnog djela organizovanog kriminala.\nMickey Spajić je postao Ministar tek 4. decembra 2020. godine, a poslove sa investicionim bankama i advokatskim kancelarijama je dogovarao mnogo ranije nego što je postao ministar. Dakle, kao neovlašćeno lice.\nUgovaranje poslova konsaltinga i savjetovanja oko zaduženja i emisija obveznica je definisano Zakonom o javnim nabavkama, kojim je Ministarstvo finansija definisano kao obveznik zakona.\nOčigledno da niko Mickeya nije naučio da to znači da se svaka javna nabavka u oblasti konsaltinga i savjetovanja MORA sprovoditi u javnim i konkurentskim procedurama.\nMickey Spajić je dao posao investicionim bankama, direktnom pogodbom i to preko svojih licnih poznanika, Žugića, Kustrova, Starovića, Mikovićke, od koga su banke i advokatske kancelarije zaradile proviziju od 8-10 miliona eura.\nRadi se, dakle o privatnom poslu jedne organizovane grupe lica koja su svjesno, sa umisljem, u kontinuitetu sprovodila aktivnosti suprotne zakonima Crne Gore, radi sticanja materijalne koristi i profita.\nOzbiljna istraga bi veoma brzo došla do dokaza o komunikacijama članova ove organizovane grupe u vremenu od 23.11. do 09.12.2020 jer su bile intenzivne i za njih postoje i svjedoci iz Ministarstva finansija i Centralne Banke.\nTakođe, nije teško utvrditi i kolika je provizija uzeta od strane investicionih banaka i advokatskih kancelarija, kao i provjeriti koliko je novca plaćeno Mickeju Spajiću.\nDa se ovakva korupcionaška transakcija desila u bilo kojoj pravnoj državi, Ministar bi momentalno bio uhapšen, a Vlada bi pala.\nUostalom, ja sam Spajiću nudio javni duel na RTCG koji je on odbio. Vjerovatno je bio na rastezanju u hotelu Hilton.\nKao i svaka korumpirana bitanga, kad ga uhvatiš sa rukama u džepovima ovog naroda, izbjegava javno suočavanje i udara otpozadi.\nU narednim danima ću redom pojašnjavati svaku stavku ove korupcionaške i kriminalne transakcije koju je sprovela ova mala , tajna, ali organizovana grupa.\nO lažima da je 07.12. Vlada donijela odluku o zaduženju, javnom objavljivanju na Bloombergu, “uobičajenoj“ praksi tržišnih ekonomija da imaju privremeno finasiranje, nezakonitom finasiranju budžetskih jedinica koje nijesu definisane zakonom i drugim lažim, ću pisati narednih dana\nTags: milojko spajićnebojsa medojevicvlada crne gore


Izdanja – Partija rada\nU izdanju Partije rada je "Kurs marksizma-lenjinizma". Ovaj kurs je namenjen kao uvod u teoriju marksizma-lenjinizma i kao pomoć u boljem razumevanju konkretne društvene stvarnosti.\nIzdanja\tkurs, marksizam-lenjinizam\nU izdanju je brošura Partije rada "Put Partije rada". Svrha ovog izdanja je da pokaže razvojni put Partije rada, od ratnog perioda devedesetih godina, do današnjih dana. Takođe, zadatak ove brošure je da pokuša da rasvijetli pitanja teorije i prakse o organizacionim formama, o reformizmu, antiimperijalizmu, socijalizmu, kao i da pokuša da objasni pojedine socijalne i političke procese koji su obilježili savremenu istoriju prostora bivše Jugoslavije, kao i perspektivu izradnje revolucionarne organizacije i pokreta na Balkanu. Štampani primerak možete poručiti putem e-mail adrese kontakt@partijarada.org ili preuzeti u PDF formatu.


Prijedor – evropske integracije: Predstavljen program „Evropa za građane“ - GradPrijedor.com - Portal grada Prijedora\nPrijedor – evropske integracije: Predstavljen program „Evropa za građane“\nAgencija za ekonomski razvoj grada Prijedora „PREDA-PD“ u saradnji sa Ministarstvom pravde BiH organizovala je danas prezentaciju programa „Evropa za građane“ kojoj je prisustvovalo 60 predstavnika 30-ak ovdašnjih institucija, javnih ustanova i nevladinih organizacija.\nDirektor Agencije „PREDA-PD“ Mišo Reljić rekao je da se na ovaj način informišu građani o fondovima Evropske unije na koje se može aplicirati po raznim osnovama, ali i upoznaju sa razlikama između pretpristupnih (IPA) fondova i takozvanih programa zajednica.\n„Pošto BiH nije članica i ne doprinosi budžetu EU, onda kao takva mora da uplaćuje kartu odnosno kotizaciju za učešće u ovim programima. Program `Evropa za građane` ima skromnu cijenu ulaznice od oko 15.000 evra, za razliku od, recimo, EP7 programa gdje je učešće oko dva miliona evra“, pojasnio je Reljić.\nOn je dodao da bi od iduće godina Bosni i Hercegovini bile dostupne i komponente 3, 4 i 5 pod odgovarajućim uslovima koje država mora da ispuni.\nPredstavnik Ministarstva pravde BiH Goran Kučera rekao je da je cilj prezentacije približiti građanima Prijedora i susjednih lokalnih zajednica mogućnosti koje se nude iz programa „Evropa za građane“ potencijalnim aplikantima.\n„Mi edukujemo kako na pravilan način aplicirati u okviru ovog programa svojim projektnim idejama. Ovo je vrlo zanimljiv program i vrlo jednostavan za apliciranje i posebno je interesantan organizacijama civilnog društva koje imaju manje kapaciteta i koje do sada nisu imale priliku da učestvuju u nekim od programa EU“, kazao je Kučera novinarima u Prijedoru.\nOn je dodao da u programu mogu učestvovati lokalni organi vlasti koji mogu neke svoje postojeće saradnje sa partnerima iz zemalja regiona ili EU pretvoriti u svoju projektnu ideju u programu „Evropa za građane“.\nVršilac dužnosti načelnice Odjeljenja za društvene djelatnosti grada Prijedora Ljiljana Babić izrazila je zadovoljstvo što lokalna zajednica može da aplicira i učestvuje u ovom programu isto kao i nevladin sektor i grupe građana.\n„Pošto je jedan od segmenata saradnja zbratimljenih gradova odnosno gradova koji već imaju saradnju, i mi u tom segmentu imamo Sloveniju odnosno Bovec i Novo Mesto kao bratimljene opštine“, kazala je Babić.\nOna je istakla da grad Prijedor ima šta pokazati i da je to grad otvoren za saradnju.\n„Očekujem da ćemo iskoristiti te potencijale i da ćemo i iz ovih fondova EU aplicirati i dobiti određena sredstva kako bismo poboljšali status građana i približili se EU“, poručila je Babićeva.\nBiH je u julu ove godine potpisala Memorandum o razumijevanju o učešću u programu „Evropa za građane“ koji putem projekata podržava uključivanje građana u proces evropskih integracija, jačanje evropskog identiteta zasnovanog na zajedničkim vrijednostima, razvijanje osjećaja pripadnosti Evropskoj uniji, te jačanje međusobnog razumijevanja i tolerancije između evropskih građana.\nPravo učešća u Programu imaju lokalni organi vlasti, nevladine i ostale organizacije civilnog društva, obrazovne institucije, mreže volontera, sportske organizacije i ostale zainteresovane strane. Ukupan budžet programa za period 2007-2013. godina iznosi 215 miliona evra.


Bela kuća pozvala Grčku i EU da pronađu kompromis\nBeta\t 7. jula 2015. 08:05\nBela kuća pozvala je kasno sinoć lidere Evropske unije (EU) i Grčku da pronađu kompromis koji će Grčkoj omogućiti da ostane u evrozoni posle referenduma na kojem su se Grci velikom većinom izjasnili protiv kreditorskog predloga kao uslova za nastavak finansijskog programa pomoći.\n“Referendum je završen ali naš stav ostaje isti”, izjavo je portparol Bele kuće Džoš Irnest ocenivši da je u interesu obe strane da se pronađe rešenje kako bi Grčka ostala u evrozoni.\n“Zadatak s kojim se suočavaju lideri EU ostaje isti”, naglasio je portparol Bele kuće.\nIrnest je pozvao obe strane da se dogovore o paketu reformi i finansiranju koji će Grčkoj omogućiti da bude “na dobrom putu ka održivom dugu i povratku privrednom rastu”.\nAmerički predsednik Barak Obama imao je sinoć telefonski razgovor s francuskim kolegom Fransoa Olandom o grčkoj krizi. “Predsednici su istakli značaj pronalaska puta ka grčkim reformama i ostanku u evrozoni, uveravajući da su za to potrebni teški kompromisi svih strana”, navela je Bela kuća.\nLideri evrozone danas će u Briselu održati sastanak posvećen situaciji u Grčkoj.


Centar za digitalnu transformaciju: Otvoren javni poziv za obuku digitalnih konsultanata : Nadlanu.com\nCentar za digitalnu transformaciju: Otvoren javni poziv za obuku digitalnih konsultanata\nObjavljeno 12. mar 2019. / 17:15:20\nCentar za digitalnu transformaciju Privredne komore Srbije, započeo je prvu fazu Programa podrške digitalnoj transformaciji malih i srednjih preduzeća za 2019. godinu. Javni poziv za obuku i sertifikaciju stručnjaka u oblasti digitalne transformacije malih i srednjih preduzeća otvoren je do 20. marta.\n- Najvažniji benefit ove obuke jeste to što sertifikat ima internacionalno priznanje i podiže vašu konkurentnost kako na domaćem, tako i na inostranom tržištu - kaže Vladan Dabović, koji je prošle godine završio ovu obuku i dodaje:\n- Program vode izuzetno stručni ljudi sa velikim iskustvom iz Austrije, zemlje koja je po veličini slična Srbiji, ali privredno mnogo naprednija. Zahvaljujući prilici da postavimo konkretna pitanja i dobijemo savete za rešenja prilagođena lokalnoj praksi, znanje stečeno tokom obuke mogao sam odmah nakon toga da primenim radeći ekspertsku analizu i strategiju digitalne transformacije za dve firme iz Srbije koje se bave potpuno različitim delatnostima – inženjeringom i poljoprivrednom proizvodnjom i preradom. Sada upravo radim na digitalnoj strategiji za jednu internacionalnu IT kompaniju.\nObuka druge generacije konsultanata sastoji se iz opšteg dela obuke za ekspertsku analizu (opšti modul) koji prolaze svi kandidati. Nakon toga, polaznici se opredeljuju za jedan od tri specifična programa digitalne transformacije: u modelima i procesima poslovanja, e-trgovini, e-marketingu i društvenim mrežama i IT sigurnosti i zaštiti podataka. Treninzi za opšti modul biće održani 13. i 14. aprila, za specifične programe 11. i 12. maja, dok će sertifikacija biti organizovana 27. i 28. maja.


“PITAJTE ODBORNIKA” PREKO NOVOG PORTALA · Kraljevo.online\nNASLOVNA GRADSKI SERVIS “PITAJTE ODBORNIKA” PREKO NOVOG PORTALA\n“PITAJTE ODBORNIKA” PREKO NOVOG PORTALA\nPredstavljena internet prezentacija Skupštine grada Kraljeva\nNovu internet prezentaciju Skupštine grada Kraljeva, sa posebnom stranicom „Pitajte odbornika“, namenjenom unapređenju dvosmerne komunikacije sa građanima, predstavili su predstavnici Skupštine grada Kraljeva i Programa Ujedninjenih nacija za razvoj (UNDP). Izrada nove zvanične prezentacije je rezultat Projekta „Jačanje nadzorne uloge i javnosti u radu Narodne skupštine“, koji finansira Vlada Švajcarske, a sprovodi UNDP.\nKako je istakao rukovodilac projekta za lokalne skupštine UNDP Nenad Gršić, ovaj projekat podržava jačanje nadzorne uloge lokalnih skupština i stvaranje efikasnijih i odgovornijih lokalnih parlamenata. U cilju ušteda i ekonomičnosti, razvijen je poseban softver za elektronski parlament koji besplatno prilagođavaju zainteresovanim skupštinama.\n„U okviru posebne komponente Projekta, posvećene lokalnim Skupštinama, organizovan je i niz seminara za narodne poslanike i odbornike, s ciljem da se približi praksa Narodne skupštine supštinama opština i gradova, pre svega kroz javno slušanje sednice van sedišta, ali i redizajn zvaničnih internih prezentacija. Izradom sajtova skupština Kraljeva, Zrenjanina i Bečeja, uvedeni su novi elementi značajni za građane, te je tako u Kraljevu uvedena mogućnost da građani postavljaju pitanje svojim odbornicima, da se upoznaju sa ciljevima održivog razvoja, kao i da pristupe otvorenim podacima u mašinski čitljivom formatu“, objasnio je Gršić. Prema njegovim rečima, stranica „Pitajte odbornika“ će i dalje biti predmet analize i nadogradnje tako da će sve nove verzije ove stranice biti dostupne i kraljevačkoj Skupštini. On se nada da će, pre svega, lokalna samouprava, ali i civilno društvo, pojedinci, iskoristiti ove alate kako bi građani bili što više uključeni u rad lokalnog Parlamenta.\nKako bi dodatno bio unapređen rad Skupštine grada Kraljeva i krunisana saradnja, predstavnici UNDP su Skupštini grada predali interaktivnu tablu i projektor sa pratećom opremom. Kako je naglasio, UNDP podržava održavanje sednica van sedišta Odbora Narodne skupštine Srbije, i to najviše Odbora za poljoprivredu i izrazio nadu da će ovaj do sada uspešan mehanizam biti od koristi i u lokalnom skupštinama i građanima mesnih zajednica. Poželeo je i da drugi gradovi, poput Kraljeva, budu posvećeni razvoju ideja koje su od koristi svim građanima i zahvalio svim učesnicima na realizaciji projekta u Kraljevu na obavljanju ovog pionirskog posla.\nPredsednik Skupštine grada Kraljeva Nenad Marković je istakao dobar kontakt sa predstavnici ma UNDP od prvog dana sadašnjeg saziva Skupštine. „U saradnji sa UNDP, imali smo dva skupa na kojima su prisustvovali odbornici i pozicije i opozicije, jedan u Nišu pre dve-tri godine, a drugi u Aranđelovcu, gde su naši odbornici zajedno sa odbornicima iz drugih lokalnih samouprava učestvovali na panel diskusiji posvećenoj radu lokalnih skupština. Ono što sam video u Nišu stvarno je bilo na zavidnom nivou, a imali smo i\npriliku da razmenimo iskustva sa ostalim lokalnim samoupravama“, rekao je predsednik kraljevačke Skupštine Nenad Marković. On je pomenuo i dva skupa u Novom Sadu, posvećena upravo predstavnicima skupštine, na kojima je jedna od tema bila „E-parlament“, gde su predstavnici grada Kraljeva, zainteresovani za tu oblast, tada sklopili dogovor sa predstavnicima UNDP da uđu u Projekat koji se danas finalizuje. On se sastojao u tome da je grad dobio potpuno novi sajt i kao poklon lokalnoj samoupravi interaktivnu pametnu tablu.\n„Bilo je preko potrebno da se uradi sajt grada, koji je sada na mnogo višem nivou. Kada otvorite sajt, imate mogućnost da uđete u izvršnu vlast – deo vezan za gradonačelnika, Gradsko veće i Gradsku upravu, a sa druge strane imate posebno Skupštinu grada, gde su aktivnosti Skupštine i ovo što je svima interesantno – posebna opcija „Pitajte odbornika“, što omogućava većem broju građana da učestvuju u radu lokalne samouprave. Ideja jeste veća transparentnost rada lokalne samouprave, posebno Skupštine, veća uključenost građana u rad i mogućnost da normalnim i pristojnim pitanjima promene nešto u svom gradu“, istakao je Marković. Kako je istakao predstavnik UNDP, „ništa od ovoga ne bi bilo moguće bez posvećenosti predsednika Skupštine i celokupnog gradskog tima Kraljeva, kao ni Švajcarske kancelarije za saradnju kao našeg donatora, bez čije podrške danas ne bismo bili ovde“. Na konferenciji je najavljeno da će u petak, 8. februara, u 10.00 časova, u Domu kulture u Ušću, biti organizovana sednica van sedišta Komisije za mesne zajednice, poljoprivredu i razvoj sela, radi razmatranja aktuelnih problema poljoprivrednika u ovom kraju. Komisija će se, uz podršku Projekta „Jačanje nadzorne uloge i javnosti u radu Narodne skupštine“, naći sa predstavnicima Privredne komore, civilnog društva i građana kako bi razmatrala pitanja vezana za stočarstvo, ali i akutni problem migracije stanovništva iz seoske u gradske sredine.


Pristiglo 34.000 zahteva za odmor uz vaučere - šta se najviše traži?\nPristiglo 34.000 zahteva za odmor uz vaučere – šta se najviše traži?\nBy redakcija on\t May 7, 2017 TURIZAM\nZa vaučere za odmor u Srbiji u 2017, od početka godine do danas stiglo je 34.388 zahteva, rečeno je Tanjugu u Ministarstvu trgovine, turizma i telekomunikacija.\nKako su kazali u tom ministarstvu, 60,5 odsto zahteva su poslali penzioneri (20.795) , 30,7 odsto zaposleni čija primanja ne prelaze 60.000 dinara (10.540), osam odsto su prijave nezaposlenih (2.767), dok su ostale kategorije stanovništva, među kojima su i poljoprivrednici, uputili 288 prijava.\nNajveće interesovanje građana za odmor uz vaučere je za Prolom banju, Zlatibor, Lukovsku banju i za Banju Koviljaču.\nU resornom ministarstvu naglašavaju da su trenutno građanima na raspolaganju 683 ugostiteljska objekta u kojima mogu da se realizuju vaučeri, a ta lista se ažurira svakog petka i može se naći na zvaničnom sajtu ministarstva.


Elizabet Voren se kandidovala za predsednicu SAD - Naši u svetu\nObjavljeno 10/02/19 u 11:15\nSvoju kampanju za 2020. zasnovala je na populističkom pozivu na borbu protiv ekonomske nejednakosti i izgradnju Amerike “koja je dobra za sve”.\nNajavljujući kampanju, Voren je odlučno pozvala na promene, osudila “tesnac” u kojem se našla srednja klasa, u situaciji u kojoj, prema njenim rečima, “bogati ne moraju da polažu odgovornost a svi ostali dobijaju premalo prilika za uspeh.”, preneo je Glas Amerike.\nIznoseći konkretne političke predloge, od zdravstvenog osiguranja za sve, finansiranog iz budžeta, do eliminisanja vašingtonskog “lobiranja kakvo sada postoji”, Voren je izbegla da direktno napada predsednika Donalda Trampa.\nUmesto toga se založila za “širi, institucionalni zaokret”, pozivajući svoje pristalice da izaberu “vladu koja donosi drugačije odluke, odluke koje odražavaju američke vrednosti.”\nElizabet VorenKandidaturaPredsednički izbori 2020.SAD\nUgledni američki novinar: “Ko je Aron Šaviv?”


hajd park Arhive - Dan u Beogradu\nNaslovna » Arhive po tagovima: hajd park\nArhive po tagovima: hajd park\nSajam sporta: Pronađi snagu i pokreni se\n27. april 2018. Sajmovi 0\nU subotu, 5. maja od 11.00, u Hajd parku će biti održan drugi Sajam sporta, pod sloganom „Pronađi snagu i pokreni se“.\nBesplatan sportski kamp\n16. avgust 2012. Sport 0\nU organizaciji Beogradskog saveza za sportsku animaciju i rekreaciju (BSAR), uz podršku Saveza za animaciju i rekreaciju Srbije (SARS) i Grada Beograda – gradskog sekretarijata za sport i omladinu Grada Beograda održaće se besplatan kamp olimpijskih i multi sportova. Kamp će se održavati tokom vikenda u Hajd parku (Savski venac), 18. avgusta od 9.00 do 12.00, i na Savskom keju …\n26. april 2012. Sport 0\nGradska opština Savski venac u saradnji sa Predškolskom ustanovom ove opštine i Savezom za sportsku animaciju i sportsku rekreaciju Srbije u Hajd parku organizovaće Drugi Festival sportske animacije, rekreacije i sporta. Na ovoj manifestaciji će učestvovati više od 400 mališana iz vtrtića Predškolske ustanove Savski venac, a pridružiće im se i roditelji. Na centralnoj bini održaće se grupni programi vežbanja, …